Avis juridique important

|

32002D0651

2002/651/ΕΚ: Απόφαση του Συμβουλίου, της 22ας Ιουλίου 2002, σχετικά με τη συμμετοχή της Κοινότητας στη Διεθνή Ομάδα Μελετών για το Ελαστικό

Επίσημη Εφημερίδα αριθ. L 215 της 10/08/2002 σ. 0013 - 0022

Απόφαση του Συμβουλίουτης 22ας Ιουλίου 2002σχετικά με τη συμμετοχή της Κοινότητας στη Διεθνή Ομάδα Μελετών για το Ελαστικό(2002/651/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) Η Διεθνής Ομάδα Μελετών για το Ελαστικό (IRSG) συστάθηκε το 1944 μετά τον τερματισμό του Διεθνούς Συστήματος Ρύθμισης για το Ελαστικό, το οποίο λειτουργούσε από το 1934. Οι τροποποιήσεις του εσωτερικού κανονισμού υιοθετήθηκαν από την Ομάδα κατά τις συνεδριάσεις των επικεφαλής αντιπροσωπειών που πραγματοποιήθηκαν κατά την 36η και την 37η Συνέλευση των Εθνών στο Τόκιο (Μάρτιος 1995) και στο Phuket (Απρίλιος 1996).(2) Η IRSG είναι ένας διακυβερνητικός οργανισμός, ο οποίος αναγνωρίζεται ως διεθνής οργανισμός και εδρεύει στο Ηνωμένο Βασίλειο, δυνάμει της συμφωνίας για την έδρα, η οποία υπογράφηκε στις 14 Φεβρουαρίου 1978 με την κυβέρνηση του Ηνωμένου Βασιλείου και ορίζει τα προνόμια και τις ασυλίες των οποίων απολαύουν η Ομάδα και η γραμματεία της. Αποστολή της Ομάδας είναι: "... να παρέχει ένα φόρουμ για τη συζήτηση των προβλημάτων που επηρεάζουν την παραγωγή και την κατανάλωση ή το εμπόριο φυσικών και συνθετικών ελαστικών και να συλλέγει και να διαδίδει πλήρεις στατιστικές πληροφορίες σχετικά με την παγκόσμια βιομηχανία ελαστικού."(3) Η Ομάδα εξυπηρετείται από μια γραμματεία επικεφαλής της οποίας ευρίσκεται ο γενικός γραμματέας, ο οποίος είναι υπόλογος ενώπιον της Ομάδας και της εκτελεστικής επιτροπής· διοικητικά, ο γενικός γραμματέας λογοδοτεί στην εκτελεστική επιτροπή η οποία συνέρχεται τέσσερις έως έξι φορές ετησίως και απαρτίζεται από 14 κυβερνήσεις μέλη που εκλέγονται κατά την ετήσια συνεδρίαση. Ο πρόεδρος της Ομάδας εκλέγεται για διετή θητεία κατά τις ετήσιες συνεδριάσεις και είναι αυτοδικαίως μέλος της εκτελεστικής επιτροπής. Το ανώτατο σώμα συγκροτούν οι επικεφαλής αντιπροσωπειών οι οποίοι συνέρχονται σε ετήσιες συνεδριάσεις ή σε έκτακτες συνεδριάσεις.(4) Οι δραστηριότητες της Ομάδας συνίστανται στην παροχή ενός φόρουμ συζήτησης των θεμάτων που επηρεάζουν την παγκόσμια βιομηχανία ελαστικού, συμπεριλαμβανομένων της συλλογής, της επικύρωσης και της δημοσίευσης έγκυρων στατιστικών στοιχείων σχετικά με την παραγωγή, την κατανάλωση και το εμπόριο φυσικού και συνθετικού ελαστικού. Οι δραστηριότητες αυτές χρηματοδοτούνται κυρίως με τις εισφορές των κυβερνήσεων μελών. Το 60 % του εγκεκριμένου προϋπολογισμού καλύπτεται από τις βασικές εισφορές σε ισόποσες δόσεις που καταβάλλονται από όλες τις κυβερνήσεις μέλη. Το υπόλοιπο 40 % καταβάλλεται από τις κυβερνήσεις μέλη κατ' αναλογία προς την παραγωγή ή την κατανάλωσή τους (ανάλογα με το ποια είναι μεγαλύτερη) νέου ελαστικού κατά το ημερολογιακό έτος που προηγείται του συγκεκριμένου οικονομικού έτους.(5) Μετά την τελική εκκαθάριση της Διεθνούς Οργάνωσης για το Φυσικό Ελαστικό (INRO) στις 31 Αυγούστου 2001, μεταξύ των χωρών εξαγωγής και εισαγωγής φυσικού ελαστικού είναι σκόπιμο να εξασφαλισθεί ο μελλοντικός διάλογος με την ενίσχυση της από μακρού υφιστάμενης IRSG, καθώς αποτελεί το φόρουμ συζήτησης των θεμάτων που επηρεάζουν την προσφορά και τη ζήτηση, τόσο του συνθετικού όσο και του φυσικού ελαστικού.(6) Διάφορα κράτη μέλη της Ευρωπαϊκής Ένωσης είναι μέλη της IRSG, και συγκεκριμένα: το Βέλγιο, η Γαλλία, η Γερμανία, η Ιταλία, οι Κάτω Χώρες, η Ισπανία και το Ηνωμένο Βασίλειο.(7) Το Συμβούλιο της Ευρωπαϊκής Ένωσης, με βάση τη σύσταση της ομάδας εργασίας του για τα βασικά προϊόντα, κάλεσε την Επιτροπή να προβεί στις απαραίτητες ενέργειες προκειμένου να μπορέσει η Ευρωπαϊκή Κοινότητα να προσχωρήσει στην IRSG ως πλήρες μέλος,ΑΠΟΦΑΣΙZEI:Άρθρο 1Η Ευρωπαϊκή Κοινότητα αποδέχεται το καταστατικό και τον εσωτερικό κανονισμό της Διεθνούς Ομάδας Μελετών για το Ελαστικό (IRSG).Τα κείμενα του καταστατικού και του εσωτερικού κανονισμού επισυνάπτονται.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να καταθέσουν το έγγραφο αποδοχής προκειμένου να καταστούν μέλη της IRSG, εξ ονόματος της Κοινότητας.Βρυξέλλες, 22 Ιουλίου 2002.Για το ΣυμβούλιοΟ ΠρόεδροςP. S. MøllerΠΑΡΑΡΤΗΜΑΚΑΤΑΣΤΑΤΙΚΟ ΚΑΙ ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΔΙΕΘΝΟΥΣ ΟΜΑΔΑΣ ΜΕΛΕΤΩΝ ΓΙΑ ΤΟ ΕΛΑΣΤΙΚΟΚΑΤΑΣΤΑΤΙΚΟΕντολή1. Η δυνατότητα προσχώρησης στη Διεθνή Ομάδα Μελετών για το Ελαστικό παρέχεται στις χώρες οι οποίες ενδιαφέρονται για την παραγωγή, την κατανάλωση ή το εμπόριο φυσικού και συνθετικού ελαστικού.2. Τα μέλη συνεισφέρουν βάσει συμφωνίας στα αναγκαία έσοδα για τις δραστηριότητες της Ομάδας.3. Η Ομάδα έχει έδρα το Λονδίνο, όπου ευρίσκεται η γραμματεία η οποία διευθύνει τις εργασίες της, κυρίως για τη συλλογή και τη διάδοση στατιστικών στοιχείων.4. Η Ομάδα συνέρχεται περιοδικά, σε χρόνο και τόπο κατάλληλο για τα μέλη, με σκοπό την ανασκόπηση της στατιστικής κατάστασης και τη συζήτηση προβλημάτων κοινού ενδιαφέροντος της βιομηχανίας ελαστικού.5. Η Ομάδα εκπονεί μελέτες ή αναθέτει την εκπόνηση μελετών σχετικά με την παγκόσμια κατάσταση στον τομέα του ελαστικού, κατά το δοκούν, αποδίδοντας ιδιαίτερη προσοχή στην παροχή περιεκτικών πληροφοριών σχετικά με την κατάσταση της προσφοράς και της ζήτησης και με την πιθανή εξέλιξή της.6. Η Ομάδα εξετάζει τα μέτρα που αποσκοπούν στην επέκταση της παγκόσμιας κατανάλωσης ελαστικού.7. Η Ομάδα εξετάζει πιθανές λύσεις για την αντιμετώπιση τυχόν ιδιαίτερων δυσκολιών των μελών και μπορεί να υποβάλει εκθέσεις και συστάσεις σχετικά.8. Άλλες κυβερνήσεις και διακυβερνητικοί οργανισμοί που εκδηλώνουν σχετικό ενδιαφέρον, είναι δυνατό να ενημερώνονται για τις διενεργηθείσες μελέτες και για τα αποτελέσματα των συζητήσεων, εφόσον κρίνεται πρόσφορο.Υποχρεώσεις των μελών9. Τα μέλη αναλαμβάνουν, στο μέτρο του δυνατού, να παρέχουν στη γραμματεία στατιστικά στοιχεία σχετικά με την παραγωγή, την κατανάλωση και το εμπόριο ελαστικού στα αντίστοιχα εδάφη τους καθώς και άλλες πληροφορίες που κρίνονται συναφείς με τις τρέχουσες εκτιμήσεις και τις μελλοντικές τάσεις.10. Το 60 % του ετήσιου εγκεκριμένου προϋπολογισμού καλύπτεται από τις ισόποσες βασικές εισφορές που καταβάλλονται από όλες τις κυβερνήσεις μέλη.11. Το υπόλοιπο 40 % του εγκεκριμένου προϋπολογισμού καταβάλλεται από τις κυβερνήσεις μέλη κατ' αναλογία προς την παραγωγή ή την κατανάλωσή τους (ανάλογα με το ποια είναι μεγαλύτερη) νέου ελαστικού κατά το ημερολογιακό έτος που προηγείται του υπόψη οικονομικού έτους. Σε περίπτωση που η εκτίμηση της εισφοράς σύμφωνα με τον κανόνα αυτό καθίσταται αδύνατη λόγω της απουσίας των απαραίτητων στατιστικών στοιχείων, η εκτελεστική επιτροπή καθορίζει, με βάση τις καλύτερες διαθέσιμες πληροφορίες, την εισφορά που πρέπει να καταβληθεί και καλεί τη σχετική κυβέρνηση να συμφωνήσει με την εκτίμηση αυτή.12. Τα νέα μέλη που προσχωρούν στην Ομάδα, κατά τη διάρκεια του οικονομικού έτους, συνεισφέρουν στον προϋπολογισμό, ως εξής:i) από 1ης Ιουλίου έως 30 Σεπτεμβρίου, καταβάλλεται η πλήρης βασική εισφορά,ii) από 1ης Οκτωβρίου έως 31 Δεκεμβρίου, καταβάλλονται τα τρία τέταρτα της βασικής εισφοράς,iii) από 1ης Ιανουαρίου έως 31 Μαρτίου, καταβάλλεται το ήμισυ της βασικής εισφοράς,iv) από 1ης Απριλίου έως 30 Ιουνίου, καταβάλλεται το ένα τέταρτο της βασικής εισφοράς.13. Όλα τα ποσά που οφείλονται από τις κυβερνήσεις μέλη καταβάλλονται στο αντίστοιχο εθνικό τους νόμισμα, εφόσον είναι μετατρέψιμο στο νόμισμα του Ηνωμένου Βασιλείου. Ειδάλλως, καταβάλλονται στο νόμισμα του Ηνωμένου Βασιλείου.14. Εκτός εάν η Ομάδα αποφασίσει άλλως, τα μέλη που δεν έχουν καταβάλει τις εισφορές τους για δύο έτη παύουν να απολαύουν των προνομίων, τα οποία τους παρέχει η ιδιότητα του μέλους, έως ότου εξοφλήσουν τις ληξιπρόθεσμες οφειλές και καταβάλουν τις εισφορές τους για το τρέχον έτος.Οργάνωση και διαδικασίες15. Η Ομάδα συνεδριάζει τουλάχιστον μία φορά κάθε ημερολογιακό έτος και σε οιαδήποτε άλλη χρονική στιγμή την οποία μπορεί να καθορίσει η εκτελεστική επιτροπή.16. Η Ομάδα συνέρχεται στο Λονδίνο ή σε οποιοδήποτε άλλο τόπο, ο οποίος ορίζεται από την ίδια ή από την εκτελεστική επιτροπή, έπειτα από πρόσκληση κυβέρνησης μέλους.17. Εκάστη από τις κυβερνήσεις μέλη που απαρτίζουν την Ομάδα, ορίζει έναν αντιπρόσωπο, ο οποίος μπορεί να συνοδεύεται από συμβούλους σε κάθε συνεδρίαση της Ομάδας.18. Εάν ο αντιπρόσωπός της αδυνατεί να παρασταθεί σε συνεδρίαση της Ομάδας, η κυβέρνηση μέλος μπορεί να εκπροσωπηθεί από έναν αναπληρωτή.19. Η ύπαρξη απαρτίας σε οιαδήποτε συνεδρίαση της Ομάδας εξασφαλίζεται με την παρουσία της απλής πλειοψηφίας των μελών της Ομάδας, εφόσον είναι παρόντες τουλάχιστον τρεις παραγωγοί φυσικού ελαστικού και έξι καταναλωτές, συμπεριλαμβανομένων τριών τουλάχιστον παραγωγών συνθετικού ελαστικού.20. Το προεδρείο της Ομάδας απαρτίζεται από έναν πρόεδρο, έναν αντιπρόεδρο και τον γενικό γραμματέα.21. Ο πρόεδρος και ο αντιπρόεδρος εκλέγονται από την Ομάδα, ασκούν θητεία για δύο οικονομικά έτη της Ομάδας και έχουν δικαίωμα επανεκλογής. Όταν, κατά τη διάρκεια οποιουδήποτε ημερολογιακού έτους, η ετήσια συνεδρίαση της Ομάδας πραγματοποιείται μετά τις 30 Ιουνίου, ο απερχόμενος πρόεδρος και ο απερχόμενος αντιπρόεδρος παραμένουν εν υπηρεσία μέχρι την εκλογή ενός νέου προέδρου και ενός νέου αντιπροέδρου κατά την επόμενη συνεδρίαση της Ομάδας.22. Η Ομάδα διορίζει τον γενικό γραμματέα, ο οποίος είναι επικεφαλής της γραμματείας και είναι υπόλογος ενώπιον της Ομάδας και της εκτελεστικής επιτροπής για τις εργασίες της γραμματείας.23. Ο Ομάδα συστήνει μια εκτελεστική επιτροπή η οποία ασκεί, για λογαριασμό και εξ ονόματος της Ομάδας, τις αρμοδιότητες που αποφασίζει και της αναθέτει η Ομάδα· σε επείγουσες περιπτώσεις, η εκτελεστική επιτροπή εξουσιοδοτείται να ενεργεί κατά τρόπο συνεπή προς τους στόχους και τις πολιτικές της Ομάδας.24. Η Ομάδα μπορεί να διορίζει επιτροπές και συμβουλευτικά πάνελ, από καιρό σε καιρό, ανάλογα με τις ανάγκες, και καθορίζει τη σύνθεση και τα καθήκοντά τους.25. Η Ομάδα επιτρέπει την προετοιμασία και τη δημοσίευση μελετών σχετικά με την παγκόσμια κατάσταση στον τομέα του ελαστικού και με άλλα συναφή θέματα, κατά το δοκούν.26. Παρατηρητής ο οποίος επιθυμεί να λάβει τον λόγο σε συνεδρίαση της Ομάδας, ενημερώνει τον πρόεδρο σχετικά με την επιθυμία του, πριν από τη σύνοδο, και ο πρόεδρος μπορεί, κατά την κρίση του, να δίδει τον λόγο στον παρατηρητή, την κατάλληλη στιγμή. Ο πρόεδρος μπορεί να καλεί έναν παρατηρητή σε συνεδρίαση της Ομάδας για να συμμετάσχει στις εργασίες οποιασδήποτε επιτροπής.27. Η Ομάδα μπορεί, ανά πάσα στιγμή, να τροποποιεί ή να αναθεωρεί τον παρόντα εσωτερικό κανονισμό.Δημοσιονομικοί κανόνες28. Το οικονομικό έτος διαρκεί από την 1η Ιουλίου έως τις 30 Ιουνίου.29. Ανοίγεται στο Λονδίνο ένας τραπεζικός λογαριασμός στο όνομα της γραμματείας της Διεθνούς Ομάδας Μελετών για το Ελαστικό.30. Ο τραπεζικός λογαριασμός λειτουργεί με επιταγές τις οποίες υπογράφει:i) ο γενικός γραμματέας, ήii) απουσία αυτού, ο πρόεδρος ή ο αντιπρόεδρος της Ομάδας ή της εκτελεστικής επιτροπής, ήiii) απουσία αυτών, οποιοδήποτε άλλο πλήρες μέλος της εκτελεστικής επιτροπής. Πέραν ενός ορισμένου ορίου, το οποίο καθορίζεται από την εκτελεστική επιτροπή, οι επιταγές πρέπει να φέρουν δύο υπογραφές.31. Ο γενικός γραμματέας τηρεί τους λογαριασμούς της γραμματείας.32. Όλα τα εισπραττόμενα ποσά κατατίθενται ταχέως στην τράπεζα. Ένας λογαριασμός πάγιων προκαταβολών τηρείται από τον γενικό γραμματέα για την κάλυψη των μικροεξόδων και για τις εισπράξεις μικροποσών έως ένα όριο το οποίο καθορίζεται από την εκτελεστική επιτροπή.33. Η Ομάδα διορίζει ελεγκτές.34. Ο γενικός γραμματέας διαθέτει σε όλες τις κυβερνήσεις μέλη, το συντομότερο δυνατό μετά το τέλος του οικονομικού έτους, μια ετήσια κατάσταση λογαριασμών επικυρωμένη από τον πρόεδρο ή τον αντιπρόεδρο, τον γενικό γραμματέα και τους ελεγκτές.35. Ο γενικός γραμματέας είναι υπόλογος για την κατάρτιση και την υποβολή στην εκτελεστική επιτροπή, το αργότερο έως τις 31 Μαρτίου κάθε έτους, ενός προσωρινού προϋπολογισμού για το επόμενο οικονομικό έτος, με σκοπό την έγκρισή του από την Ομάδα. Όταν, κατά τη διάρκεια οποιουδήποτε οικονομικού έτους, η ετήσια συνεδρίαση της Ομάδας πραγματοποιείται μετά τις 30 Ιουνίου, ο προσωρινός προϋπολογισμός που κατατίθεται από την εκτελεστική επιτροπή για έγκριση πριν από τις 31 Μαρτίου διατίθεται στις κυβερνήσεις μέλη για τη διατύπωση σχολίων και η εκτελεστική επιτροπή εξουσιοδοτείται να εγκρίνει τον προϋπολογισμό για το επόμενο έτος, λαμβάνοντας υπόψη τα τυχόν σχόλια που έχει λάβει από τις κυβερνήσεις μέλη.36. Ο γενικός γραμματέας είναι υπόλογος για την υποβολή στις κυβερνήσεις μέλη του εγκεκριμένου προϋπολογισμού και ζητά την καταβολή της συνολικής εισφοράς που οφείλεται από κάθε κυβέρνηση, σύμφωνα με τον εν λόγω προϋπολογισμό.37. Τα έξοδα ταξιδιού και διαμονής των μελών που συμμετέχουν σε συνεδριάσεις της Ομάδας, επιβαρύνουν τις αντίστοιχες κυβερνήσεις μέλη και δεν καλύπτονται από τους πόρους της Ομάδας.Εκτελεστική επιτροπή38. Η εκτελεστική επιτροπή απαρτίζεται από τις κυβερνήσεις μέλη που εκλέγονται κατά την ετήσια συνεδρίαση της Ομάδας. Ο πρόεδρος και ο αντιπρόεδρος της Ομάδας είναι αυτοδικαίως μέλη της. Όλα τα μέλη της επιτροπής που επιθυμούν να ασκήσουν τη θητεία τους για ένα δεύτερο ή επιπλέον έτος, υποβάλλουν υποψηφιότητα για επανεκλογή κατά την ετήσια συνεδρίαση.39. Η ύπαρξη απαρτίας εξασφαλίζεται με απλή πλειοψηφία, συμπεριλαμβανομένων δύο παραγωγών φυσικού ελαστικού και δύο καταναλωτών (συμπεριλαμβανομένου, τουλάχιστον, ενός παραγωγού συνθετικού ελαστικού).40. Ο πρόεδρος και ο αντιπρόεδρος της επιτροπής εκλέγονται από τα μέλη της επιτροπής κατά τη συνεδρίαση της επιτροπής που πραγματοποιείται αμέσως μετά την ετήσια συνεδρίαση της Ομάδας.41. Η επιτροπή ευθύνεται για τα εξής:α) να προβαίνει σε ανασκόπηση της προόδου όσον αφορά υποθέσεις που εκκρεμούν στο μεσοδιάστημα μεταξύ των συνεδριάσεων της Ομάδας και, εφόσον είναι αναγκαίο, να παρέχει σχετικά περαιτέρω οδηγίες στον γενικό γραμματέα·β) να εξετάζει τα διάφορα θέματα που ενδέχεται να προκύψουν στο μεσοδιάστημα μεταξύ των συνεδριάσεων της Ομάδας, να διατυπώνει συστάσεις, εφόσον κρίνεται κατάλληλο, (βλέπε σημείο 45), και, εφόσον είναι αναγκαίο και επείγον, να προβαίνει σε ενέργειες οι οποίες είναι σύμφωνες προς τους στόχους και τις πολιτικές της Ομάδας·γ) να ασκεί την εποπτεία των διοικητικών και χρηματοοικονομικών εργασιών της γραμματείας, ανάλογα με τις ανάγκες·δ) να καταθέτει έναν προϋπολογισμό για έγκριση από την Ομάδα ή, σύμφωνα με το σημείο 35, να εγκρίνει έναν προϋπολογισμό για το επόμενο έτος·ε) να υποβάλλει, κατά την ετήσια συνεδρίαση της Ομάδας, έκθεση για τις δραστηριότητες κατά το χρονικό διάστημα από την προηγούμενη ετήσια συνεδρίαση της Ομάδας·στ) να αναλαμβάνει, για λογαριασμό και εξ ονόματος της Ομάδας, άλλες εργασίες τις οποίες μπορεί να αποφασίζει η Ομάδα.42. Η επιτροπή συνέρχεται σε ημερομηνίες οι οποίες αποφασίζονται από τα μέλη της ή όταν συγκαλείται από το γενικό γραμματέα και, εν πάση περιπτώσει, εντός έξι μηνών από την προηγούμενη ετήσια συνεδρίαση της Ομάδας.43. Όλες οι κυβερνήσεις μέλη λαμβάνουν την ημερήσια διάταξη των συνεδριάσεων της επιτροπής εκ των προτέρων και τα πρακτικά των συνεδριάσεων μετά την έγκρισή τους.44. Κάθε κυβέρνηση μέλος μπορεί, κατόπιν αιτήματος στον πρόεδρο της επιτροπής, να παρίσταται σε οποιαδήποτε συνεδρίαση της επιτροπής για συγκεκριμένο θέμα ή για όλη τη διάρκεια της συνεδρίασης.45. Όλες οι συστάσεις της επιτροπής διατίθενται στις κυβερνήσεις μέλη της Ομάδας από τον γενικό γραμματέα πριν να τεθούν σε εφαρμογή, και παρέχεται επαρκής χρόνος στα μέλη για να εγείρουν αντιρρήσεις, εφόσον το επιθυμούν.Στατιστική επιτροπή46. Η στατιστική επιτροπή απαρτίζεται από όλα τα μέλη της Ομάδας τα οποία επιθυμούν να γίνουν μέλη αυτής, και επικουρείται από μια επιτροπή στατιστικών εμπειρογνωμόνων στον τομέα του ελαστικού, οι οποίοι διορίζονται ετησίως από την Ομάδα κατόπιν σύστασης της στατιστικής επιτροπής.47. Η επιτροπή εκλέγει τον πρόεδρό της, ο οποίος κατά κανόνα προεδρεύει επίσης της επιτροπής στατιστικών εμπειρογνωμόνων στον τομέα του ελαστικού, ασκεί θητεία για ένα οικονομικό έτος και έχει δικαίωμα επανεκλογής. Όταν, κατά τη διάρκεια οποιουδήποτε ημερολογιακού έτους, η ετήσια συνεδρίαση της Ομάδας πραγματοποιείται μετά τις 30 Ιουνίου, ο απερχόμενος πρόεδρος παραμένει εν υπηρεσία μέχρι την επανεκλογή του ή έως ότου διορισθεί ένας νέος πρόεδρος κατά την επόμενη συνεδρίαση της Ομάδας.48. Η επιτροπή ευθύνεται για τα εξής:i) να προβαίνει σε ανασκόπηση της κατάστασης της προσφοράς και της ζήτησης ελαστικού και να συντάσσει σχετικές εκθέσεις·ii) να εξετάζει οποιοδήποτε παρεμφερές θέμα το οποίο της ανατίθεται από την Ομάδα και να συντάσσει σχετικές εκθέσεις.49. Η επιτροπή εκδίδει ανακοινώσεις τύπου μόνον εφόσον αυτές έχουν εγκριθεί από την Ομάδα σε συνεδρίαση ή, σε άλλες χρονικές στιγμές, από την εκτελεστική επιτροπή ή από τον γενικό γραμματέα.Γενικός γραμματέας και γραμματεία50. Ο γενικός γραμματέας είναι επικεφαλής της γραμματείας και λογοδοτεί στην Ομάδα για τις εργασίες της γραμματείας.51. Οι λεπτομερείς αρμοδιότητες του γενικού γραμματέα σε θέματα, όπως τα οικονομικά, ο διορισμός προσωπικού κ.λπ., αποφασίζονται από την εκτελεστική επιτροπή σύμφωνα με τις οδηγίες της Ομάδας. Για όλα αυτά τα θέματα, ο γενικός γραμματέας θεωρείται ότι εκπροσωπεί όλα τα μέλη της Ομάδας.52. Η γραμματεία εκτελεί τα καθήκοντά της αμερόληπτα, δεν δημοσιεύει αδημοσίευτο μέχρι τότε υλικό, το οποίο της παρασχέθηκε από τις κυβερνήσεις μέλη χωρίς την προηγούμενη συγκατάθεσή τους και δεν αρχίζει συζητήσεις για ζητήματα γενικής πολιτικής.53. Τα καθήκοντα της γραμματείας είναι:i) να παρέχει στην Ομάδα τις καλύτερες δυνατές πληροφορίες σχετικά με στατιστικά στοιχεία και με ευρύτερα οικονομικά ζητήματα στον τομέα του ελαστικού,ii) να εκτελεί χρέη συνδέσμου μεταξύ των κυβερνήσεων μελών για θέματα που αφορούν το ελαστικό στο μεσοδιάστημα μεταξύ των συνεδριάσεων της Ομάδας,iii) να πραγματοποιεί τις απαραίτητες προετοιμασίες για τις συνεδριάσεις της Ομάδας,iv) να παραμένει σε επαφή με τους άλλους διεθνείς οργανισμούς οι εργασίες των οποίων σχετίζονται με τις εργασίες της Ομάδας και παρουσιάζουν ενδιαφέρον γι' αυτή,v) να εκπονεί τις μελέτες τις οποίες τυχόν της αναθέτει η Ομάδα σύμφωνα με τις παραγράφους 5 και 25.ΕΣΩΤΕΡΙΚΟΣ ΚΑΝΟΝΙΣΜΟΣΟι τροποποιήσεις του εσωτερικού κανονισμού θεσπίσθηκαν από την Ομάδα κατά τις συνεδριάσεις των επικεφαλής αντιπροσωπειών, οι οποίες πραγματοποιήθηκαν κατά την 36η και την 37η Συνέλευση των Εθνών στο Τόκιο και στο Phuket. Οι κανόνες 1 έως 10 θεσπίσθηκαν κατά τη συνεδρίαση της 1ης και 2ας Μαρτίου 1995 και άρχισαν να ισχύουν στις 2 Μαρτίου 1995. Οι κανόνες 11 και 12 θεσπίσθηκαν κατά τη συνεδρίαση της 15ης και 16ης Απριλίου 1996 και άρχισαν να ισχύουν στις 16 Απριλίου 1996.Κανόνας 1Διαδικασίες ψηφοφορίαςα) Σε όλες τις συνεδριάσεις της Ομάδας, της εκτελεστικής επιτροπής και των λοιπών επιτροπών, οι αποφάσεις λαμβάνονται, στο μέτρο του δυνατού, με συναίνεση, χωρίς αντίθετες ψήφους, επίσημες ενστάσεις ή επιφυλάξεις για τη διατύπωση θέσης. Οι πρόεδροι των συνεδριάσεων επιδιώκουν πάντοτε την επίτευξη συναίνεσης για τη λήψη των αποφάσεων, και, όταν διατυπώνονται επιφυλάξεις, πρέπει, κατά το δυνατό, να παρέχεται επαρκής χρόνος για την επίτευξη συμβιβασμού και συναίνεσης.β) Εάν ο πρόεδρος της συνεδρίασης κρίνει ότι δεν υπάρχει δυνατότητα να επιτευχθεί συναίνεση σχετικά με κάποιο θέμα, το θέτει σε ψηφοφορία.γ) Κατά κανόνα, η ψηφοφορία διεξάγεται έτσι ώστε να εξασφαλίζεται η μέγιστη διαφάνεια ως προς τη λήψη των αποφάσεων. Η διεξαγωγή της συνεδρίασης με ανάταση της χειρός ή με ονομαστική κλήση, επαφίεται αποκλειστικά στη διακριτική ευχέρεια του προέδρου της συνεδρίασης. Σε εξαιρετικές περιστάσεις, ο πρόεδρος μπορεί, με την έγκριση απλής πλειοψηφίας των παρόντων και ψηφισάντων, να αποφασίζει εάν ενδείκνυται η διεξαγωγή μυστικής ψηφοφορίας ή ταχυδρομικής ψηφοφορίας στην οποία μπορεί να απαιτηθεί να συμμετάσχουν τα κατάλληλα μέλη.δ) Με την επιφύλαξη των διατάξεων του στοιχείου ε), οι αποφάσεις με ψηφοφορία λαμβάνονται, κατά κανόνα, με την απλή πλειοψηφία των παρόντων και ψηφισάντων, με την προϋπόθεση ότι, για τη λήψη απόφασης της Ομάδας, απαιτείται η θετική ψήφος τριών τουλάχιστον παραγωγών φυσικού ελαστικού και τριών καταναλωτών ελαστικού, εκ των οποίων οι δύο είναι παραγωγοί συνθετικού ελαστικού, και ότι, για τη λήψη απόφασης της εκτελεστικής επιτροπής, απαιτείται η θετική ψήφος δύο τουλάχιστον παραγωγών φυσικού ελαστικού και δύο καταναλωτών, εκ των οποίων ο ένας είναι παραγωγός συνθετικού ελαστικού.ε) Για τη λήψη αποφάσεων με ψηφοφορία όσον αφορά:i) την έγκριση ή την κατάθεση προϋπολογισμού,ii) την απαλλαγή από υποχρεώσεις, την αναστολή των δικαιωμάτων ή τον αποκλεισμό κυβερνήσεων μελών,απαιτείται η πλειοψηφία των δύο τρίτων των παρόντων και ψηφισάντων, με την προϋπόθεση ότι απαιτείται θετική ψήφος από την απλή πλειοψηφία παραγωγών φυσικού ελαστικού και καταναλωτών, μετρουμένων χωριστά.στ) Για τη λήψη αποφάσεων με ψηφοφορία όσον αφορά:i) την αναθεώρηση ή τη λήξη της συμφωνίας για την έδρα,ii) την τροποποίηση του καταστατικού ή του εσωτερικού κανονισμού,iii) τον τόπο της έδρας,απαιτείται η επίτευξη συναίνεσης.ζ) Σε περίπτωση που απαιτείται επείγουσα λήψη απόφασης, ο γενικός γραμματέας μπορεί, με τη συγκατάθεση του προέδρου της εκτελεστικής επιτροπής, να υποβάλλει πρόταση σε ταχυδρομική ψηφοφορία της εκτελεστικής επιτροπής. Τα μέλη έχουν τη δυνατότητα επιλογής μεταξύ της έγκρισης, της απόρριψης ή της παραπομπής στην επόμενη συνεδρίαση της εκτελεστικής επιτροπής. Για την έγκριση απαιτείται θετική ψήφος, όπως προβλέπεται στα στοιχεία δ) και ε)· ωστόσο, κατόπιν αιτήματος δύο παραγωγών φυσικού ελαστικού και δύο καταναλωτών (εκ των οποίων ο ένας είναι παραγωγός συνθετικού ελαστικού), η απόφαση παραπέμπεται στην επόμενη συνεδρίαση της εκτελεστικής επιτροπής.η) Ο πρόεδρος της εκτελεστικής επιτροπής μπορεί, με την έγκριση απλής πλειοψηφίας της εκτελεστικής επιτροπής, να υποβάλλει οποιαδήποτε πρόταση σε ταχυδρομική ψηφοφορία των μελών της Ομάδας. Τα μέλη της Ομάδας έχουν τη δυνατότητα επιλογής μεταξύ της έγκρισης, της απόρριψης ή της παραπομπής στην ετήσια ή έκτακτη συνεδρίαση της Ομάδας. Για την έγκριση απαιτείται θετική ψήφος, όπως προβλέπεται στα στοιχεία δ) και ε)· ωστόσο, κατόπιν αιτήματος τριών παραγωγών φυσικού ελαστικού και τριών καταναλωτών (εκ των οποίων οι δύο είναι παραγωγοί συνθετικού ελαστικού), η απόφαση παραπέμπεται στην ετήσια ή σε έκτακτη συνεδρίαση της Ομάδας.θ) Η χρονική περίοδος που προβλέπεται για τη διεξαγωγή ταχυδρομικής ψηφοφορίας ανέρχεται κατά κανόνα σε τριάντα ημέρες από την ημερομηνία ταχυδρόμησης, αλλά, σε εξαιρετικά επείγουσες περιπτώσεις, ο πρόεδρος της εκτελεστικής επιτροπής μπορεί να εγκρίνει συντομότερη περίοδο επτά τουλάχιστον ημερών.Κανόνας 2Αρμοδιότητες της εκτελεστικής επιτροπήςΠαρά τις αρμοδιότητες που της ανατίθενται από τις ρήτρες 35 και 41 του καταστατικού, η εκτελεστική επιτροπή δεν εξουσιοδοτείται να λαμβάνει αποφάσεις όσον αφορά:α) την απαλλαγή κυβερνήσεων μελών από τις υποχρεώσεις που υπέχουν ως μέλη·β) την αναστολή των δικαιωμάτων κυβέρνησης μέλους·γ) τον αποκλεισμό κυβέρνησης μέλους·δ) την επαναδιαπραγμάτευση, επέκταση ή λήξη της συμφωνίας για την έδρα·ε) την τροποποίηση του καταστατικού ή του εσωτερικού κανονισμού·στ) τον τόπο της έδρας·ζ) τον διορισμό του γενικού γραμματέα·ωστόσο μπορεί να συζητά όλα αυτά τα θέματα προκειμένου να υποβάλει συστάσεις κατά τις συνεδριάσεις της Ομάδας.Κανόνας 3Εισφορές των μελώνα) Οι εισφορές των μελών καθίστανται απαιτητές την 1η Ιουλίου κάθε έτους.β) Εάν μια κυβέρνηση μέλος δεν έχει καταβάλει πλήρως την εισφορά της έως την 1η Δεκεμβρίου, ο γενικός γραμματέας της απευθύνει επείγον αίτημα για άμεση πληρωμή.γ) Εάν η πληρωμή δεν έχει πλήρως καταβληθεί έως την 1η Φεβρουαρίου, ο γενικός γραμματέας υποβάλλει τις ληξιπρόθεσμες οφειλές στην εκτελεστική επιτροπή η οποία, εκτός εάν λόγω ιδιαίτερων περιστάσεων αποφασίζει άλλως, συστήνει στην Ομάδα την αναστολή όλων των δικαιωμάτων ψήφου της συγκεκριμένης κυβέρνησης μέλους.δ) Εάν η εισφορά δεν έχει καταβληθεί πλήρως έως την 1η Απριλίου, η εκτελεστική επιτροπή, εκτός εάν λόγω ιδιαίτερων περιστάσεων αποφασίζει άλλως, συστήνει στην Ομάδα την αναστολή όλων των υπηρεσιών της γραμματείας προς τη συγκεκριμένη κυβέρνηση μέλος.ε) Οι συστάσεις που απαιτούνται στα στοιχεία γ) και δ) μπορούν να υποβάλλονται στην Ομάδα με ταχυδρομική ψηφοφορία, όπως προβλέπεται από τον κανόνα 1 στοιχείο η).στ) Εάν κυβέρνηση μέλος δεν έχει καταβάλει την εισφορά της πλήρως έως το τέλος του οικονομικού έτους, η αξία της οφειλόμενης πληρωμής προσαυξάνεται κατά το ετήσιο ποσοστό πληθωρισμού της χώρας όπου ευρίσκεται η έδρα. Το ποσοστό αυτό είναι το ίδιο με εκείνο που έχει χρησιμοποιηθεί για τον υπολογισμό του προϋπολογισμού για κάθε έτος για το οποίο η οφειλή παραμένει ληξιπρόθεσμη. Η αναθεωρημένη οφειλή υπολογίζεται και κοινοποιείται στην κυβέρνηση μέλος από το γενικό γραμματέα στο τέλος κάθε τριμήνου του οικονομικού έτους. Η διάταξη αυτή δεν εφαρμόζεται σε εισφορές απαιτητές πριν από τις 30 Ιουνίου 1995.ζ) Καμία απόφαση ή κανένα μέτρο που λαμβάνεται δυνάμει των διατάξεων της παρούσας ρήτρας, δεν θίγει τα δικαιώματα της συγκεκριμένης κυβέρνησης μέλους να εκπροσωπείται σε οποιαδήποτε συνεδρίαση της Ομάδας κατά την οποία συζητούνται οι όροι της συμμετοχής της ως μέλους, ή να προβαίνει σε παραστάσεις κατά τις εν λόγω συνεδριάσεις ούτε εμποδίζει ή καθυστερεί την εξέταση από την Ομάδα της αναστολής της συγκεκριμένης κυβέρνησης μέλους δυνάμει της ρήτρας 14 του καταστατικού.Κανόνας 4Επανεισδοχή στην ΟμάδαΚάθε αίτηση επανεισδοχής στην Ομάδα από κυβέρνηση που τελεί υπό αναστολή δυνάμει της ρήτρας 14 του καταστατικού λόγω ληξιπρόθεσμων χρηματοοικονομικών οφειλών, εξετάζεται από την εκτελεστική επιτροπή με σκοπό την επίτευξη συμφωνίας για την εκπλήρωση των οικονομικών υποχρεώσεών της. Απόφαση του είδους αυτού υποβάλλεται σε συνεδρίαση της Ομάδας προς έγκριση.Κανόνας 5Αποχώρηση από την ΟμάδαΗ κοινοποίηση αποχώρησης εκ μέρους κυβέρνησης μέλους, υποβάλλεται γραπτώς στο γενικό γραμματέα το αργότερο έως την 1η Φεβρουαρίου για να ισχύει στις 30 Ιουνίου. Κυβέρνηση μέλος η οποία προβαίνει στην εν λόγω κοινοποίηση, μετά την 1η Φεβρουαρίου, είναι υπόχρεη για την εισφορά μέλους για το επόμενο οικονομικό έτος, εκτός εάν η απόφαση αποχώρησης οφείλεται σε τροποποιήσεις του καταστατικού ή του εσωτερικού κανονισμού τις οποίες δεν μπορεί να αποδεχθεί η κυβέρνηση μέλος. Στην περίπτωση αυτή, η κυβέρνηση μέλος αποδεσμεύεται από τις απαιτήσεις σχετικά με την κοινοποίηση και τις οικονομικές υποχρεώσεις. Κάθε κοινοποίηση αποχώρησης γνωστοποιείται από τον γενικό γραμματέα στις λοιπές κυβερνήσεις μέλη, το συντομότερο δυνατό, μετά την παραλαβή της.Κανόνας 6Διορισμός και εντολή των ελεγκτώνα) Οι ελεγκτές διορίζονται δυνάμει της ρήτρας 33 του καταστατικού, κατόπιν σύστασης του γενικού γραμματέα, ο οποίος, σε διαβούλευση με τον πρόεδρο της εκτελεστικής επιτροπής, είναι υπόλογος για την παρακολούθηση της εκτέλεσης των καθηκόντων των ελεγκτών και προβαίνει, τουλάχιστον ανά τετραετία, σε πρόσκληση υποβολής προσφορών προς εγκεκριμένες εταιρείες λογιστικού ελέγχου.β) Η εντολή των ελεγκτών καθορίζεται ετησίως από την εκτελεστική επιτροπή, λαμβανομένης υπόψη της ανάγκης ανασκόπησης, σε κατάλληλα διαστήματα, της αποτελεσματικότητας της διοίκησης και της διαχείρισης της γραμματείας.Κανόνας 7Ετήσια συνέλευσηα) Ο γενικός γραμματέας προβλέπει στον προϋπολογισμό ένα πόσο επαρκές για τη διεξαγωγή μίας συνεδρίασης της Ομάδας στο Λονδίνο.β) Όταν η Ομάδα συνέρχεται σε συνέλευση κατόπιν προσκλήσεως κυβέρνησης μέλους, η φιλοξενούσα κυβέρνηση δεσμεύεται να αναλάβει όλες τις δαπάνες στις οποίες υποβάλλεται η γραμματεία σε σχέση με τη συνέλευση, οι οποίες υπερβαίνουν τις προβλέψεις του προϋπολογισμού.γ) Όταν οι δαπάνες στις οποίες υποβάλλεται η γραμματεία σε σχέση με τη συνέλευση είναι κατώτερες από το ποσό που προβλέπεται στον προϋπολογισμό, το υπόλοιπο πιστώνεται στο λειτουργικό κεφάλαιο.Κανόνας 8Οικονομική επιτροπήα) Η Ομάδα συγκροτεί μια οικονομική επιτροπή η οποία συνέρχεται σε κάθε συνέλευση και συνεδρίαση της Ομάδας. Απαρτίζεται από όλα τα μέλη της Ομάδας τα οποία επιθυμούν να γίνουν μέλη της και επικουρείται από ένα συμβουλευτικό πάνελ της βιομηχανίας.β) Ο πρόεδρος της οικονομικής επιτροπής, ο οποίος επιλέγεται σε προσωπική βάση, εκλέγεται από την επιτροπή ανάμεσα από τα μέλη της για διετή θητεία.γ) Καθήκοντα της επιτροπής είναι να συμφωνεί για τις οικονομικές και τεχνικοοικονομικές πτυχές του προγράμματος εργασίας της γραμματείας και να προβαίνει στην παρακολούθηση και στην ανασκόπησή τους. Υποβάλλει συστάσεις στην Ομάδα όσον αφορά την έναρξη, τη συνέχιση και τη δημοσίευση των εγγράφων που προετοιμάσθηκαν στο πλαίσιο του προγράμματος εργασίας.δ) Κατά την εξέταση του προγράμματος εργασίας, η οικονομική επιτροπή λαμβάνει υπόψη τυχόν απόψεις και συστάσεις τις οποίες της υποβάλλει το συμβουλευτικό πάνελ της βιομηχανίας.Κανόνας 9Συμβουλευτικό πάνελ της βιομηχανίαςα) Η οικονομική επιτροπή συγκροτεί ένα συμβουλευτικό πάνελ της βιομηχανίας, το οποίο συνιστά δίαυλο επικοινωνίας για την έκθεση των απόψεων όλων των παραγόντων του τομέα του ελαστικού, συμπεριλαμβανομένων της βιομηχανίας, του εμπορίου, των πανεπιστημιακών κύκλων, της έρευνας και της τεχνολογίας, όσον αφορά την κατεύθυνση και το περιεχόμενο του προγράμματος εργασίας της γραμματείας. Το συμβουλευτικό πάνελ της βιομηχανίας υποβάλλει σχόλια και συστάσεις στην οικονομική επιτροπή.β) Ο γενικός γραμματέας προεδρεύει του συμβουλευτικού πάνελ της βιομηχανίας.γ) Η γραμματεία και τα μέλη του πάνελ συστήνουν στην οικονομική επιτροπή τα μέλη του συμβουλευτικού πάνελ της βιομηχανίας, έχοντας υπόψη την ανάγκη για την εκπροσώπηση ενός ευρέος φάσματος συμφερόντων και τη διαθεσιμότητα των μελών για συμμετοχή στις συνεδριάσεις. Ένας συμφωνημένος κατάλογος των μελών υποβάλλεται από το πάνελ σε κάθε συνεδρίαση της οικονομικής επιτροπής για έγκριση.δ) Το συμβουλευτικό πάνελ της βιομηχανίας συνέρχεται αμέσως πριν από κάθε συνέλευση και συνεδρίαση της Ομάδας και όσες άλλες φορές τυχόν αποφασίζεται από την εκτελεστική επιτροπή προκειμένου:i) να συζητήσει τους οικονομικούς και τεχνικοοικονομικούς παράγοντες που επηρεάζουν τη βιομηχανία των ελαστομερών και τη μελλοντική εξέλιξή της,ii) να επανεξετάσει και να συζητήσει την πρόοδο του προγράμματος εργασίας της γραμματείας και να υποβάλει συστάσεις για τη συμπερίληψη θεμάτων στο πρόγραμμα,iii) να επανεξετάσει και να παρακολουθεί την πρόοδο των σχεδίων που χρηματοδοτούνται από το κοινό ταμείο για τα βασικά προϊόντα ή από άλλους οργανισμούς, και να εξετάσει νέες προτάσεις οι οποίες ενδέχεται να υποβληθούν για χρηματοδότηση,iv) να υποβάλει στην οικονομική επιτροπή εκθέσεις και συστάσεις τις οποίες κρίνει κατάλληλες.ε) Τα μέλη του συμβουλευτικού πάνελ της βιομηχανίας δικαιούνται να συμμετέχουν δωρεάν στο Διεθνές Φόρουμ για το Ελαστικό, εφόσον παρίστανται στη συνεδρίαση του πάνελ που συνέρχεται αμέσως πριν από το φόρουμ.Κανόνας 10Πάνελ εταίρωνα) Ο γενικός γραμματέας συγκροτεί ένα πάνελ εταίρων για να ενθαρρύνει την αλληλεπίδραση μεταξύ της βιομηχανίας και της γραμματείας. Η δυνατότητα προσχώρησης παρέχεται σε κάθε εταιρεία ή οργάνωση που ενδιαφέρεται για τη βιομηχανία του ελαστικού, εφόσον καταβάλει την ανάλογη ετήσια συνδρομή μέλους.β) Η ετήσια συνδρομή μέλους εγκρίνεται ετησίως από την εκτελεστική επιτροπή και καθορίζεται σε σχέση με τα οφέλη που προσφέρει η ιδιότητα του μέλους με κατάλληλη διαφορική συνδρομή μεταξύ εταιρειών και οργανώσεων που εδρεύουν σε χώρες μέλη και σε χώρες μη μέλη.γ) Τα μέλη του πάνελ εταίρων δικαιούνται τα εξής πλεονεκτήματα:i) δωρεάν συνδρομή στο Rubber Statistical Bulletin και στο International Rubber Digest,ii) δωρεάν αντίγραφα όλων των εγγράφων της γραμματείας στο πλαίσιο του προγράμματος-εργασίας,iii) δωρεάν πρόσβαση σε όλες τις βάσεις δεδομένων πληροφοριών της γραμματείας και στην παροχή πληροφοριών από το προσωπικό της γραμματείας, με την προϋπόθεση ότι η παροχή των πληροφοριών αυτών εντάσσεται στον κανονικό φόρτο εργασίας του αφορώμενου προσωπικού,iv) μία δωρεάν θέση για κάθε διεθνές φόρουμ για το ελαστικό,v) μία πρόσκληση για ένα άτομο για την παρακολούθηση των συνεδριάσεων της επιτροπής των στατιστικών εμπειρογνωμόνων στον τομέα του ελαστικού και του συμβουλευτικού πάνελ της βιομηχανίας, υπό την προϋπόθεση ότι το κόστος της παράστασης φέρει το μέλος του πάνελ.δ) Τα μέλη του πάνελ εταίρων εκπίπτουν των πλεονεκτημάτων των μελών, εάν η ετήσια συνδρομή δεν καταβληθεί εντός προθεσμίας έξι μηνών από την επέτειο της προσχώρησής τους. Τα έγγραφα και οι εκθέσεις δεν παρέχονται έως τη στιγμή της καταβολής της συνδρομής μέλους.Κανόνας 11Διορισμός του αντιπροέδρουα) Κατά κανόνα, ένας αντιπρόεδρος διορίζεται ή εκλέγεται για όλες τις επιτροπές ή τα συμβουλευτικά πάνελ, που διορίζονται από την Ομάδα δυνάμει της ρήτρας 24 του καταστατικού. Ο αντιπρόεδρος προεδρεύει της επιτροπής ή του συμβουλευτικού πάνελ, απουσία του αιρετού προέδρου. Σε περίπτωση απουσίας και των δύο, εκλέγεται ένας πρόεδρος για τη συνεδρίαση μεταξύ των παρόντων.β) Η στατιστική επιτροπή, σε κάθε συνεδρίασή της, εκλέγει μεταξύ των μελών της τον αντιπρόεδρό της, ο οποίος επιλέγεται σε προσωπική βάση, ασκεί τη θητεία του μέχρι την επόμενη συνεδρίαση της επιτροπής και έχει δικαίωμα επανεκλογής.γ) Σε κάθε συνεδρίασή της, η επιτροπή στατιστικών εμπειρογνωμόνων στον τομέα του ελαστικού εκλέγει μεταξύ των μελών της τον αντιπρόεδρό της, ο οποίος επιλέγεται σε προσωπική βάση και, με την επιφύλαξη της έγκρισης του διορισμού του από τη στατιστική επιτροπή, ασκεί τη θητεία του μέχρι την επόμενη ετήσια συνεδρίαση της επιτροπής στατιστικών εμπειρογνωμόνων στον τομέα του ελαστικού και έχει δικαίωμα επανεκλογής.δ) Η οικονομική επιτροπή εκλέγει μεταξύ των μελών της τον αντιπρόεδρό της, ο οποίος επιλέγεται σε προσωπική βάση, ασκεί διετή θητεία και έχει δικαίωμα επανεκλογής.ε) Το συμβουλευτικό πάνελ της βιομηχανίας εκλέγει μεταξύ των μελών του τον αντιπρόεδρό του, ο οποίος επιλέγεται σε προσωπική βάση και, με την επιφύλαξη της έγκρισης από την οικονομική επιτροπή, ασκεί τη θητεία του μέχρι την επόμενη ετήσια συνεδρίαση του πάνελ και έχει δικαίωμα επανεκλογής.Κανόνας 12Διορισμός του γενικού γραμματέαα) Ο διορισμός του γενικού γραμματέα από την Ομάδα δυνάμει της ρήτρας 22 του καταστατικού πραγματοποιείται, σε έκτακτη συνεδρίαση της Ομάδας ή συνεδρίαση των επικεφαλής αντιπροσωπειών· επιλέγεται μεταξύ δύο το πολύ υποψηφίων οι οποίοι συστήνονται στην Ομάδα από πάνελ επιλογής το οποίο συγκροτείται για τον σκοπό αυτό.β) Το πάνελ επιλογής ιδρύεται από την εκτελεστική επιτροπή, κατά κανόνα δώδεκα τουλάχιστον μήνες πριν από τη λήξη της θητείας του απερχόμενου γενικού γραμματέα.γ) Το πάνελ επιλογής απαρτίζεται από τον πρόεδρο της Ομάδας και τον πρόεδρο της εκτελεστικής επιτροπής, οι οποίοι εκτελούν χρέη προέδρου και αντιπροέδρου του πάνελ, αντιστοίχως, καθώς και από τα άλλα μέλη της εκτελεστικής επιτροπής τα οποία εκφράζουν την επιθυμία να παρασταθούν. Ο απερχόμενος γενικός γραμματέας παρίσταται στις συνεδριάσεις του πάνελ επιλογής ως σύμβουλος χωρίς δικαίωμα ψήφου. Οι κυβερνήσεις μέλη αναλαμβάνουν όλα τα έξοδα και τις δαπάνες στις οποίες υποβάλλεται η αντιπροσωπεία τους για να συμμετάσχει στις συνεδριάσεις του πάνελ επιλογής και στη διαδικασία επιλογής.δ) Το πάνελ επιλογής συμφωνεί για τον τρόπο αναγγελίας της θέσης του γενικού γραμματέα. Η αγγελία δημοσιεύεται δύο φορές στο κατάλληλο τμήμα του "The Economist" και μία φορά στο "Rubber Statistical Bulletin" και στο "International Rubber Digest". Αντίγραφα της αγγελίας διατίθενται σε όλες τις κυβερνήσεις μέλη οι οποίες εξασφαλίζουν την κυκλοφορία της στους κόλπους της βιομηχανίας ελαστικού των χωρών τους.ε) Η αγγελία αναφέρει, μεταξύ άλλων, ότι ο διορισμός πραγματοποιείται για αρχική περίοδο τριών ετών σε επίπεδο ισοδύναμο προς το επίπεδο D1 του συστήματος των Ηνωμένων Εθνών και ότι τα έξοδα συμμετοχής στις συνεντεύξεις επιβαρύνουν τους υποψήφιους.στ) Οι υποψηφιότητες υποβάλλονται στον γενικό γραμματέα, ο οποίος είναι υπεύθυνος για τις διοικητικές πτυχές της διαδικασίας πρόσληψης.ζ) Το πάνελ επιλογής συνέρχεται όπως απαιτείται προκειμένου να προβεί σε προεπιλογή έξι το πολύ υποψηφίων για συνέντευξη. Κατά την εν λόγω διαδικασία προεπιλογής, προτιμούνται οι υποψήφιοι οι οποίοι είναι υπήκοοι κρατών μελών, είναι κάτοχοι ενός αναγνωρισμένου πανεπιστημιακού πτυχίου ή επαγγελματικών προσόντων ισοδύναμου επιπέδου σε σχετικό γνωστικό αντικείμενο και έχουν πείρα στον τομέα του ελαστικού.η) Οι συνεντεύξεις με τους προεπιλεγέντες υποψήφιους διεξάγονται με σκοπό την επιλογή, ομόφωνα ή με συναίνεση, ενός υποψηφίου ο οποίος συγκεντρώνει τα απαραίτητα προσόντα ως προς την πείρα, την προσωπικότητα, την αμεροληψία και την ικανότητα αποτελεσματικής εργασίας με ανώτερους αξιωματούχους των κυβερνήσεων μελών και των λοιπών κυβερνήσεων, των διεθνών και ιδιωτικών οργανισμών, και ο οποίος συστήνεται στην Ομάδα για τον διορισμό του ως γενικού γραμματέα. Σε περίπτωση που δεν μπορεί να επιτευχθεί συμφωνία για ένα μόνο υποψήφιο, είναι δυνατό να υποβάλλονται στην Ομάδα δύο υποψήφιοι, οι οποίοι επιλέγονται με συναίνεση. Κατά κανόνα, προτείνεται ένας εναλλακτικός υποψήφιος ο οποίος αναλαμβάνει καθήκοντα σε περίπτωση κωλύματος του επιλεγέντος υποψηφίου για λόγους υγείας ή για άλλους λόγους.θ) Ο διορισμός του γενικού γραμματέα πραγματοποιείται σε έκτακτη συνεδρίαση της Ομάδας ή σε συνεδρίαση των επικεφαλής αντιπροσωπειών, η οποία συγκαλείται εκτάκτως, ανάλογα με τις ανάγκες. Σε περίπτωση που δεν μπορεί να επιτευχθεί συμφωνία για τον διορισμό ομόφωνα ή με συναίνεση, όταν υποβάλλονται δύο ονόματα από το πάνελ επιλογής, η απόφαση λαμβάνεται με ψηφοφορία σύμφωνα με τον κανόνα 1 στοιχεία β) και γ) του εσωτερικού κανονισμού. Η απόφαση λαμβάνεται με πλειοψηφία των δύο τρίτων των παρόντων και ψηφισάντων, με την προϋπόθεση ότι απαιτείται θετική ψήφος της απλής πλειοψηφίας παραγωγών φυσικού ελαστικού και καταναλωτών, μετρουμένων χωριστά. Η απόφαση δεν λαμβάνεται με ταχυδρομική ψηφοφορία.


title: 2005/167/ΕΚ: Απόφαση της Επιτροπής, της 28ης Φεβρουαρίου 2005, σχετικά με την κοινοτική χρηματοδοτική συνδρομή για την έκδοση σε CD-ROM των πρακτικών των εργασιών της παγκόσμιας διάσκεψης του ΔΓΕ (Διεθνές Γραφείο Επιζωοτιών) για την ορθή μεταχείριση των ζώων, που πραγματοποιήθηκε τον Φεβρουάριο του 2004

text:
               1.3.2005

               EL

               Επίσημη Εφημερίδα της Ευρωπαϊκής Ένωσης

               L 55/92

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 28ης Φεβρουαρίου 2005
   σχετικά με την κοινοτική χρηματοδοτική συνδρομή για την έκδοση σε CD-ROM των πρακτικών των εργασιών της παγκόσμιας διάσκεψης του ΔΓΕ (Διεθνές Γραφείο Επιζωοτιών) για την ορθή μεταχείριση των ζώων, που πραγματοποιήθηκε τον Φεβρουάριο του 2004
   (2005/167/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:

               (1)

               Σύμφωνα με την απόφαση 90/424/ΕΟΚ, η Κοινότητα αναλαμβάνει ή ενισχύει τα κράτη μέλη ώστε να αναλαμβάνουν τις τεχνικές και επιστημονικές ενέργειες που είναι αναγκαίες για την ανάπτυξη της κοινοτικής νομοθεσίας στον κτηνιατρικό τομέα και για την ανάπτυξη εκπαίδευσης ή κατάρτισης στον τομέα αυτό.

               (2)

               Η εκπόνηση και η διάδοση από την Κοινότητα τεχνικού και επιστημονικού υλικού σχετικά με την παγκόσμια διάσκεψη του ΔΓΕ θα αποτελέσει μέρος της περαιτέρω ανάπτυξης της κοινοτικής νομοθεσίας στον κτηνιατρικό τομέα και της εκπαίδευσης ή κατάρτισης στον τομέα αυτό.

               (3)

               Με την απόφαση 2004/72/ΕΚ της Επιτροπής, της 5ης Δεκεμβρίου 2003, σχετικά με τη χρηματοδοτική συμμετοχή της Κοινότητας στην παγκόσμια διάσκεψη του ΔΓΕ για την ορθή μεταχείριση των ζώων το 2004 (2) εγκρίθηκε η ενέργεια δημοσίευσης και διάδοσης του τεχνικού και επιστημονικού υλικού που σχετίζεται με τη διάσκεψη του ΔΓΕ για την ορθή μεταχείριση των ζώων που πραγματοποιήθηκε το 2004, η οποία θα χρηματοδοτηθεί από το κονδύλιο B1-331 του προϋπολογισμού της Ευρωπαϊκής Ένωσης για το 2003 με ανώτατο ποσό ύψους 40 000 ευρώ.

               (4)

               Παρ’ ότι η έντυπη έκδοση των πρακτικών των εργασιών της διάσκεψης ολοκληρώθηκε και διανεμήθηκε κατά τη διάρκεια του Μαΐου του 2004, η έκδοση σε CD-ROM δεν αναμένεται να είναι διαθέσιμη ούτε να αποσταλεί πριν από τον Φεβρουάριο του 2005.

               (5)

               Η διάρκεια ισχύος των μη διαχωριζόμενων πιστώσεων πληρωμών που διατέθηκαν για την ενέργεια αυτή έληξε στις 31 Δεκεμβρίου 2004.

               (6)

               Ως εκ τούτου, είναι σκόπιμο να χρηματοδοτηθεί η ενέργεια για την έκδοση των πρακτικών των εργασιών της διάσκεψης σε CD-ROM από το κονδύλιο 17.04.02 του προϋπολογισμού της Ευρωπαϊκής Ένωσης για το 2005, με ανώτατο ποσό 25 000 ευρώ.

               (7)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο μόνο
   Οι πιστώσεις του κονδυλίου 17.04.02 του προϋπολογισμού της Ευρωπαϊκής Ένωσης για το 2005 μπορούν να χρησιμοποιηθούν, έως ένα ανώτατο ποσό ύψους 25 000 ευρώ, για την καταβολή των τελικών πληρωμών στο πλαίσιο της δράσης «έκδοση και διάδοση σε CD-ROM του τεχνικού και επιστημονικού υλικού που σχετίζεται με την παγκόσμια διάσκεψη του OIE για την ορθή μεταχείριση των ζώων, που πραγματοποιήθηκε τον Φεβρουάριο του 2004», η οποία εγκρίθηκε από την Επιτροπή στις 5 Δεκεμβρίου 2003.

      Βρυξέλλες, 28 Φεβρουαρίου 2005.

            Για την Επιτροπή

         Markos KYPRIANOU

            Μέλος της Επιτροπής

      (1)  EE L 224 της 18.8.1990, σ. 19· απόφαση όπως τροποποιήθηκε τελευταία από την οδηγία 2003/99/ΕΚ του Ευρωπαϊκού Κοινοβουλίου και του Συμβουλίου (ΕΕ L 325 της 12.12.2003, σ. 31).

      (2)  ΕΕ L 16 της 23.1.2004, σ. 56.


title: Απόφαση του Συμβουλίου, της 13ης Δεκεμβρίου 2004, για τον διορισμό των εξ Ιταλίας και Σουηδίας τακτικών και αναπληρωματικών μελών της Συμβουλευτικής Επιτροπής για την κοινωνική ασφάλιση των διακινούμενων εργαζομένων

text:
               18.1.2005

               EL

               Επίσημη Εφημερίδα της Ευρωπαϊκής Ένωσης

               C 12/16

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 13ης Δεκεμβρίου 2004
   για τον διορισμό των εξ Ιταλίας και Σουηδίας τακτικών και αναπληρωματικών μελών της Συμβουλευτικής Επιτροπής για την κοινωνική ασφάλιση των διακινούμενων εργαζομένων
   (2005/C 12/05)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   'Εχοντας υπόψη:
   τον κανονισμό (ΕΟΚ) αριθ. 1408/71 του Συμβουλίου της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), και ιδίως το άρθρο 82,
   τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με απόφαση της 4ης Οκτωβρίου 2004 (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την κοινωνική ασφάλιση των διακινούμενων εργαζομένων για το διάστημα από 23 Σεπτεμβρίου 2004 έως 22 Σεπτεμβρίου 2006, πλην των τακτικών και αναπληρωματικών μελών από την Ιταλία και τη Σουηδία,

               (2)

               Η ιταλική και η σουηδική κυβέρνηση υπέβαλαν τις υποψηφιότητες για τις κενές θέσεις,

         ΑΠΟΦΑΣΙΖΕΙ:
   Άρθρο μόνο
   Διορίζονται τακτικά και αναπληρωματικά μέλη της Συμβουλευτικής Επιτροπής για την κοινωνική ασφάλιση των διακινούμενων εργαζομένων με θητεία η οποία λήγει στις 22 Σεπτεμβρίου 2006:
   I.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικοί

               Ιταλία

               κα Maria Grazia CATALDI
               κ. Augusto VACCARO

               κ. Alessandro LOMBARDI

               Σουηδία

               κα Lena MALMBERG
               κα Eivy HÄGGSTRÖM

               κ. Bjarne ALMSTRÖM

         II.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικοί

               Ιταλία

               κα Gina TURATTO
               κ. Gianluca LODETTI

               κ. Michele ZERILLO

               Σουηδία

               κα Ellen NYGREN
               κ. Ulf ANDRÉASSON

               κα Marie-Louise STRÖMGREN

         III.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικοί

               Ιταλία

               κα Paola ASTORRI
               κα Gaetana PAGANO

               κ. Armando OCCHIPINTI

               Σουηδία

               κα Sofia BERGSTRÖM
               κα Agneta ÅHLIN

               κ. Hans GIDHAGEN

      Βρυξέλλες, 13 Δεκεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  ΕΕ L 149 της 5.7.1971, σ. 2· κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1945/93 (ΕΕ L 181 της 23.7.1993, σ. 1).

      (2)  Η απόφαση δεν έχει ακόμα δημοσιευθεί στην Επίσημη Εφημερίδα.


title: 2006/62/ΕΚ: Απόφαση του Συμβουλίου, της  23ης Ιανουαρίου 2006 , που επιτρέπει στις χώρες που καλύπτονται από την ευρωπαϊκή πολιτική γειτονίας και στη Ρωσία να επωφεληθούν από το πρόγραμμα τεχνικής βοήθειας και ανταλλαγής πληροφοριών (TAIEX)

text:
               4.2.2006

               EL

               Επίσημη Εφημερίδα της Ευρωπαϊκής Ένωσης

               L 32/80

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Ιανουαρίου 2006
   που επιτρέπει στις χώρες που καλύπτονται από την ευρωπαϊκή πολιτική γειτονίας και στη Ρωσία να επωφεληθούν από το πρόγραμμα τεχνικής βοήθειας και ανταλλαγής πληροφοριών (TAIEX)
   (2006/62/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181α, παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στον τομέα της προενταξιακής βοήθειας, η έμμεση κεντρική διαχείριση αποδείχθηκε αξιόλογο εργαλείο κατά το παρελθόν, ιδίως όσον αφορά τις δραστηριότητες του Γραφείου Τεχνικής Βοήθειας και Ανταλλαγής Πληροφοριών (TAIEX).

               (2)

               Στόχος της ευρωπαϊκής πολιτικής γειτονίας (ΕΠΓ), όπως αναφέρεται στο έγγραφο στρατηγικής της Επιτροπής που υιοθετήθηκε τον Μάιο του 2004, είναι να μοιράζονται τα οφέλη της διεύρυνσης της Ευρωπαϊκής Ένωσης το 2004 με τις γειτονικές χώρες και να χρησιμοποιούνται ορισμένα από τα μέσα, καθώς και η πείρα που αποκτήθηκε κατά τη διάρκεια της διαδικασίας διεύρυνσης, ώστε οι χώρες εταίροι να προσεγγίσουν την Ευρωπαϊκή Ένωση, με στόχο τη σταδιακή οικονομική ολοκλήρωση και την εμβάθυνση της πολιτικής συνεργασίας. Οι χώρες που αφορά η ευρωπαϊκή πολιτική γειτονίας θα πρέπει, συνεπώς, να μπορέσουν να επωφεληθούν από το πρόγραμμα TAIEX.

               (3)

               Κατά τη 15η σύνοδο κορυφής ΕΕ-Ρωσίας της 10ης Μαΐου 2005, η ΕΕ και η Ρωσία ενέκριναν χάρτες πορείας για τη δημιουργία τεσσάρων κοινών χώρων, οι οποίοι καθορίζουν στόχους παρόμοιους με εκείνους της ΕΠΓ, όπως η ενίσχυση της διμερούς συνεργασίας και η συνέχιση της σύγκλισης των κανονιστικών ρυθμίσεων και της προσέγγισης των νομοθεσιών προς υψηλότερα πρότυπα.

               (4)

               Η Ρωσία θα είναι επιλέξιμη χρηματοδότησης στο πλαίσιο του μελλοντικού ευρωπαϊκού μέσου γειτονίας και εταιρικής σχέσης (ΕΜΓΕΣ).

               (5)

               Το άρθρο 54 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (δημοσιονομικός κανονισμός) (2) επιτρέπει την εκτέλεση του κοινοτικού προϋπολογισμού με έμμεση κεντρική διαχείριση και καθορίζει τους ειδικούς όρους εκτέλεσης, υπό την προϋπόθεση ότι αυτό επιτρέπεται από τη βασική πράξη του προγράμματος.

               (6)

               Είναι απαραίτητο να εναρμονισθεί η εφαρμογή της βοήθειας μέσω του TAIEX. Συνεπώς, η παρούσα απόφαση θα πρέπει να ακολουθήσει την ίδια προσέγγιση με τον κανονισμό (ΕΟΚ) αριθ. 3906/89 του Συμβουλίου, της 18ης Δεκεμβρίου 1989, σχετικά με την οικονομική ενίσχυση υπέρ ορισμένων χωρών της Κεντρικής και Ανατολικής Ευρώπης (3) (PHARE), τον κανονισμό (ΕΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (4) (CARDS), και τον κανονισμό (ΕΚ) αριθ. 2500/2001 του Συμβουλίου, της 17ης Δεκεμβρίου 2001, για την παροχή προενταξιακής χρηματοδοτικής βοήθειας στην Τουρκία (5).

               (7)

               Τμήματα των δράσεων του κανονισμού (ΕΚ) αριθ. 99/2000 του Συμβουλίου, της 29ης Δεκεμβρίου 1999, για τη χορήγηση συνδρομής στα κράτη εταίρους της Ανατολικής Ευρώπης και της Κεντρικής Ασίας (6) εμπίπτουν στο πεδίο εφαρμογής της συνθήκης για την ίδρυση της Ευρωπαϊκής Κοινότητας Ατομικής Ενέργειας (συνθήκη Ευρατόμ). Η παρούσα απόφαση δεν αφορά τα τμήματα αυτά,

         ΑΠΟΦΑΣΙΖΕΙ:
   Άρθρο 1
   Σκοπός της παρούσας απόφασης είναι να επιτρέψει στις χώρες που καλύπτονται από την ευρωπαϊκή πολιτική γειτονίας και στη Ρωσία, ιδίως σε όσες τα σχέδια δράσης ή οι χάρτες πορείας είναι υπό εφαρμογή, να επωφεληθούν από τη βοήθεια μέσω του TAIEX, το οποίο θα παρέχει στοχοθετημένη τεχνική συνδρομή προς τις χώρες εταίρους για την κατανόηση και σύνταξη της σχετικής με τα σχέδια δράσης νομοθεσίας, καθώς και βοήθεια στην εφαρμογή και την επιβολή της εφαρμογής της.
   Άρθρο 2
   Για την εφαρμογή του κανονισμού (ΕΚ) αριθ. 1488/96 του Συμβουλίου, της 23ης Ιουλίου 1996, σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης (7) και του κανονισμού (ΕΚ, Ευρατόμ) αριθ. 99/2000, η Επιτροπή μπορεί, σύμφωνα με το άρθρο 54 παράγραφος 2 του δημοσιονομικού κανονισμού, να αποφασίσει να αναθέσει καθήκοντα δημόσιας εξουσίας, και ιδίως καθήκοντα εκτέλεσης του προϋπολογισμού που απορρέουν από την εν λόγω απόφαση, στον φορέα εκτέλεσης του προγράμματος TAIEX στο πλαίσιο του κανονισμού (ΕΟΚ) αριθ. 3906/1989, του κανονισμού (ΕΚ) αριθ. 2666/2000 και του κανονισμού (ΕΚ) αριθ. 2500/2001.
   Άρθρο 3
   Η παρούσα απόφαση δεν εφαρμόζεται στα τμήματα των δράσεων που υλοποιούνται στο πλαίσιο του κανονισμού (ΕΚ, Ευρατόμ) αριθ. 99/2000, που εμπίπτουν στο πεδίο εφαρμογής της συνθήκης Ευρατόμ.
   Άρθρο 4
   Οι δραστηριότητες που επιτρέπει η παρούσα απόφαση χρηματοδοτούνται από το κονδύλιο του προϋπολογισμού 19 06 01 «Βοήθεια στα κράτη εταίρους της Ανατολικής Ευρώπης και της Κεντρικής Ασίας» και το συναφές κονδύλιο του προϋπολογισμού για τις διοικητικές δαπάνες 19 01 04 07, καθώς και από το κονδύλιο του προϋπολογισμού 19 08 02 01 MEDA (μέτρα που θα συνοδεύουν τις μεταρρυθμίσεις στις οικονομικές και κοινωνικές δομές στις μεσογειακές χώρες μη μέλη) και το συναφές κονδύλιο του προϋπολογισμού για τις διοικητικές δαπάνες 19 01 04 06.

      Βρυξέλλες, 23 Ιανουαρίου 2006.

            Για το Συμβούλιο

            Ο Πρόεδρος

         J. PRÖLL

      (1)  Δεν έχει δημοσιευτεί ακόμη στην Επίσημη Εφημερίδα.

      (2)  ΕΕ L 248 της 16.9.2002, σ. 1.

      (3)  ΕΕ L 375 της 23.12.1989, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2004 (ΕΕ L 389 της 30.12.2004, σ. 1).

      (4)  ΕΕ L 306 της 7.12.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).

      (5)  ΕΕ L 342 της 27.12.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005.

      (6)  ΕΕ L 12 της 18.1.2000, σ. 1.

      (7)  ΕΕ L 189 της 30.7.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005.


Avis juridique important

|

31992D0167

92/167/ΕΟΚ: Απόφαση της Επιτροπής της 4ης Μαρτίου 1992 περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων

Επίσημη Εφημερίδα αριθ. L 074 της 20/03/1992 σ. 0043 - 0045 Φινλανδική ειδική έκδοση: Κεφάλαιο 12 τόμος 2 σ. 0152  Σουηδική ειδική έκδοση: Κεφάλαιο 12 τόμος 2 σ. 0152

ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Μαρτίου 1992  περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων  (92/167/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι η Επιτροπή, στο πλαίσιο ολοκλήρωσης της εσωτερικής αγοράς ενέργειας, σκοπεύει να διευκολύνει τις ανταλλαγές ενέργειας προωθώντας τη διαμετακόμιση ηλεκτρικής ενέργειας μέσω των μεγάλων δικτύων κατά την έννοια του άρθρου 2 της οδηγίας 90/547/ΕΟΚ του  Συμβουλίου της 29ης Οκτωβρίου 1990 για τη διαμετακόμιση ηλεκτρικής ενέργειας μέσω των μεγάλων δικτύων (1)-  ότι, για το σκοπό αυτό, κρίνεται ότι είναι σκόπιμο να συμβουλεύει την Επιτροπή μια επιτροπή εμπειρογνωμόνων όσον αφορά τα θέματα σχετικά με τη χρηστή λειτουργία της διαμετακόμισης, και ως προς τους οικονομικούς, τεχνικούς, νομικούς και κοινωνικούς  παράγοντες που συνδέονται με τη διαμετακόμιση-  ότι στην εν λόγω επιτροπή εμπειρογνωμόνων πρέπει να αντιπροσωπεύονται οι φορείς που είναι υπεύθυνοι για τα μεγάλα δίκτυα- ότι είναι επίσης αναγκαίο να προβλεφθεί η συμμετοχή προσωπικοτήτων με ιδιαίτερα προσόντα, που είναι σε θέση να παράσχουν τις  ειδικές τους γνώσεις στον τομέα της διαμετακόμισης-  ότι κρίνεται σκόπιμο να χρησιμοποιηθεί η επιτροπή εμπειρογνωμόνων ως μεσολαβητικός οργανισμός όπως προβλέπεται στο άρθρο 3 παράγραφος 4 της οδηγίας 90/547/ΕΟΚ-  ότι, προκειμένου να διασφαλισθεί η αποτελεσματικότητα της διαδικασίας μεσολάβησης, η επιτροπή εμπειρογνωμόνων πρέπει να συνέρχεται "ad hoc" προς εξέταση οιασδήποτε αίτησης συμβιβασμού,  ΑΠΟΦΑΣΙΖΕΙ:  Άρθρο 1  Δημιουργείται, υπό την αιγίδα της Επιτροπής, επιτροπή εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων, που ονομάζεται στο εξής "επιτροπή εμπειρογνωμόνων".  Άρθρο 2  Αρμοδιότητες  Έργο της επιτροπής εμπειρογνωμόνων είναι:  - να συμβουλεύει την Επιτροπή, κατ' αίτησή της, όσον αφορά τα θέματα σχετικά με τη διαμετακόμιση ηλεκτρικής ενέργειας και την παρακολούθηση των σχετικών λειτουργειών,  καθώς και  - να προτείνει συμβιβασμούς, κατ' αίτηση των διαπραγματευομένων μερών, όσον αφορά συγκεκριμένες αιτήσεις διαμετακόμισης.  Άρθρο 3  Παροχή συμβουλών  Στο πλαίσιο των αρμοδιοτήτων της παροχής συμβουλών, η επιτροπή εμπειρογνωμόνων:  α) εξετάζει ειδικότερα:  - τους τεχνικούς, οικονομικούς και νομικούς όρους της διαμετακόμισης, λαμβανομένων υπόψη της οικονομικής και κοινωνικής πραγματικότητας,  - τα μέτρα για την προώθηση της ανάπτυξης των ανταλλαγών ηλεκτρικής ενέργειας ή τα μέτρα που αναφέρονται στη βελτίωση των υποδομών,  - τις δυνατότητες συνεργασίας με τους φορείς τρίτων χωρών-  β) επικουρεί την Επιτροπή:  - στη σύνταξη ετήσιας έκθεσης ως προς την εφαρμογή της οδηγίας 90/547/ΕΟΚ,  - στην αναθεώρηση του παραρτήματος της εν λόγω οδηγίας.  Άρθρο 4  Σύνθεση  1. Η επιτροπή εμπειρογνωμόνων απαρτίζεται από 17 μέλη, εκ των οποίων:  - δώδεκα εκπρόσωποι των δικτύων υψηλής τάσης που λειτουργούν στην Κοινότητα, (ένας εκπρόσωπος ανά κράτος μέλος),  - τρεις ανεξάρτητοι εμπειρογνώμονες, εκ των οποίων η επαγγελματική πείρα και τα προσόντα σε θέματα διαμετακόμισης ηλεκτρικής ενέργειας στην Κοινότητα είναι ευρέως αναγνωρισμένα,  - ένας εκπρόσωπος της Eurelectric,  - ένας εκπρόσωπος της Επιτροπής.  2. Τα μέλη της επιτροπής εμπερογνωμόνων διορίζονται από την Επιτροπή, οι δε δώδεκα εκπρόσωποι των δικτύων και ο εκπρόσωπος της Eurelectric διορίζονται μετά από διαβούλευση με τους αρμόδιους κύκλους, βάσει καταλόγου στον οποίο περιλαμβάνονται τουλάχιστον  δύο προτάσεις για κάθε θέση.  Άρθρο 5  Δημοσίευση  Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων.  Άρθρο 6  Θητεία  1. Η θητεία των μελών της επιτροπής εμπειρογνωμόνων είναι τετραετής.  2. Η θητεία των μελών δεν ανανεώνεται.  3. Κατά παρέκκλιση των παραγράφων 1 και 2, η θητεία του ημίσεως των μελών που διορίζονται επ' ευκαιρία της δημιουργίας της επιτροπής εμπειρογνωμόνων, είναι διετής και ανανεώσιμη για μια τετραετία.  4. Μετά τη λήξη της θητείας, τα μέλη της επιτροπής εμπειρογνωμόνων εξακολουθούν να ασκούν τα καθήκοντά τους μέχρι να αντικατασταθούν.  5. Όταν η θητεία ενός μέλους περατούται πριν τη λήξη της τετραετίας λόγω παραίτησης ή θανάτου ή οιασδήποτε άλλης αιτίας, το μέλος αντικαθίσταται για το υπόλοιπο της θητείας του, σύμφωνα με τη διαδικασία που προβλέπεται στο άρθρο 4 παράγραφος 2.  6. Η Επιτροπή μπορεί να θέσει τέρμα στη θητεία ενός μέλους μετά από διαβούλευση με τους αρμόδιους κύκλους όπως αναφέρεται στο άρθρο 4 παράγραφος 2 και να το αντικαταστήσει σύμφωνα με τη διαδικασία του εν λόγω άρθρου.  7. Τα μέλη δεν αμείβονται για τα καθήκοντα που ασκούν.  Άρθρο 7  Λειτουργία  1. Η επιτροπή εμπειρογνωμόνων προεδρεύεται, δικαιωματικά, από τον εκπρόσωπο της Επιτροπής.  2. Οι εκπρόσωποι των ενδιαφερομένων υπηρεσιών της Επιτροπής παρευρίσκονται στις συνεδριάσεις της επιτροπής εμπειρογνωμόνων ως παρατηρητές.  3. Τα καθήκοντα γραμματείας της επιτροπής εμπειρογνωμόνων ασκούνται από τις υπηρεσίες της Επιτροπής.  4. Ο πρόεδρος μπορεί να καλέσει να συμμετάσχει στις εργασίες, ως εμπειρογνώμονας, κάθε πρόσωπο που διαθέτει ειδικά προσόντα ως προς ένα θέμα εγγεγραμμένο στην ημερήσια διάταξη.  Οι εμπειρογνώμονες συμμετέχουν στις συζητήσεις μόνον για το θέμα που δικαιολογεί την παρουσία τους.  5. Η επιτροπή εμπειρογνωμόνων υιοθετεί τον εσωτερικό του κανονισμό.  6. Η επιτροπή εμπειρογνωμόνων συσκέπτεται τουλάχιστον μία φορά κατ' έτος.  Άρθρο 8  Συμβιβασμός  1. Μόνον τα μέρη της διαφοράς σχετικά με συγκεκριμένη αίτηση διαμετακόμισης, μπορούν να προσφύγουν στην επιτροπή εμπειρογνωμόνων.  2. Η επιτροπή εμπειρογνωμόνων συσκέπτεται με σύνθεση "ad hoc" για κάθε αίτηση συμβιβασμού.  3. Η επιτροπή εμπειρογνωμόνων με σύνθεση συμβιβασμού περιλαμβάνει τον πρόεδρο και έξι μέλη:  - τον εκπρόσωπο της Eurelectric,  - δύο εμπειρογνώμονες επιλεγέντες από και μεταξύ των τριών εμπειρογνωμόνων, μελών της επιτροπής εμπειρογνωμόνων,  - τρεις εκπροσώπους των δικτύων που δεν ενέχονται στις διαπραγματεύσεις σχετικά με τη συγκεκριμένη αίτηση διαμετακόμισης για την οποία ζητείται ο συμβιβασμός, επιλεγέντες από και μεταξύ των δώδεκα εκπροσώπων των δικτύων μελών της επιτροπής  εμπειρογνωμόνων.  Ο πρόεδρος δεν λαμβάνει μέρος στην ψηφοφορία.  4. Η επιτροπή εμπειρογνωμόνων επιλαμβάνεται υποχρεωτικά κάθε αίτησης συμβιβασμού.  5. Η επιτροπή εμπειρογνωμόνων με σύνθεση συμβιβασμού υποδεικνύει, μεταξύ των μελών της, έναν εισηγητή.  6. Οι εκπρόσωποι των δικτύων που συμμετέχουν στη διαπραγμάτευση συγκεκριμένης αίτησης διαμετακόμισης για την οποία ζητείται συμβιβασμός από την επιτροπή εμπειρογνωμόνων, καλούνται να υποβάλουν την άποψή τους.  7. Μετά από συζήτηση στο πλαίσιο της επιτροπής εμπειρογνωμόνων, ο εισηγητής συντάσσει προσύμφωνο συμβιβασμού, που είναι δυνατόν να αποτελέσει το αντικείμενο συναίνεσης μεταξύ των πέντε υπολοίπων μελών. Σε περίπτωση διαφωνίας, ο εισηγητής συντάσσει  προσύμφωνο συμβιβασμού, το οποίο μπορεί να γίνει δεκτό από την πλειοψηφία των πέντε άλλων μελών. Στην περίπτωση αυτή, οι γνώμες των μειοψηφούντων μελών καταγράφονται στα πρακτικά.  8. Ο πρόεδρος υποβάλλει στα μέλη το προσύμφωνο συμβιβασμού, συνοδευόμενο από τις τυχόν μειοψηφούσες γνώμες, εντός τριών μηνών από την ημερομηνία υποβολής της αίτησης συμβιβασμού στην επιτροπή εμπειρογνωμόνων.  9. Τα αποτελέσματα του συμβιβασμού δεν έχουν αναγκαστική ισχύ.  10. Στη διαδικασία συμβιβασμού μπορούν να συμμετάσχουν ως παρατηρητές οι εκπρόσωποι των κρατών μελών που αφορά η αίτηση διαμετακόμισης.  Άρθρο 9  Εμπιστευτικότητα  Τα μέλη της επιτροπής εμπειρογνωμόνων και, κατά περίπτωση, οι εμπειρογνώμονες που αναφέρονται στο άρθρο 7 παράγραφος 4 υποχρεούνται να μην διαδίδουν τις πληροφορίες, των οποίων έλαβαν γνώση κατά τη διάρκεια των εργασιών της  επιτροπής εμπειρογνωμόνων, εφόσον η Επιτροπή τους ενημερώνει ότι η γνώμη που ζητήθηκε ή το θέμα που ανέκυψε αφορά αντικείμενο εμπιστευτικού χαρακτήρα.  Άρθρο 10  Αποτέλεσμα  Η παρούσα απόφαση παράγει αποτέλεσμα από τις 4 Μαρτίου 1992. Βρυξέλλες, 4 Μαρτίου 1992. Για την Επιτροπή  Antonio CARDOSO E CUNHA  Μέλος της Επιτροπής   (1) ΕΕ αριθ. L 313 της 13. 11. 1990, σ. 30.


Avis juridique important

|

31989D0281

89/281/ΕΟΚ, Ευρατόμ, ΕΚΑΧ: Απόφαση της Επιτροπής της 5ης Απριλίου 1989 για την προσαρμογή των διορθωτικών συντελεστών που εφαρμόζονται από την 1η Μαρτίου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 110 της 21/04/1989 σ. 0052 - 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Απριλίου 1989  για την προσαρμογή των διορθωτικών συντελεστών που εφαρμόζονται από την 1η Μαΐου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (89/281/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3982/88 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι, με τον κανονισμό (ΕΟΚ, Ευρατόμ, ΕΚΑΧ) αριθ. 702/89 του Συμβουλίου (3), καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιανουαρίου 1989 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι κατά τους τελευταίους μήνες η Επιτροπή προσάρμοσε (4) ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·  ότι πρέπει να προσαρμοστούν από την 1η Μαρτίου 1989 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από την 1η Μαρτίου 1989 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.  Βρυξέλλες, 5 Απριλίου 1989.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 354 της 22. 12. 1988, σ. 1.  (3) ΕΕ αριθ. L 78 της 21. 3. 1989, σ. 1.  (4) Βλέπε σελίδα 50 της παρούσας Επίσημης Εφημερίδας.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί  συντελεστές   //    //   // Μπελίζ   // 91,91   // Βραζιλία  // 57,93   // Γκάμπια   // 99,56   // Γκάνα   // 37,99  // Γρενάδα   // 94,76   // Νιγηρία   // 56,41   // Ουγκάντα  // 111,12   // Πακιστάν   // 43,98   // Σιέρρα Λεόνε  // 113,61   // Σομαλία   // 54,47   // Τανζανία   // 44,16  // Τουρκία   // 51,16   // Ουρουγουάη   // 59,56  // Γιουγκοσλαβία   // 37,79   //    //


title: 2012/403/ΕΕ: Απόφαση του Συμβουλίου, της 10ης Ιουλίου 2012 , για τον διορισμό έξι τακτικών και οκτώ αναπληρωματικών μελών από τη Βουλγαρία στην Επιτροπή των Περιφερειών

text:
               18.7.2012

               EL

               Επίσημη Εφημερίδα της Ευρωπαϊκής Ένωσης

               L 188/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   για τον διορισμό έξι τακτικών και οκτώ αναπληρωματικών μελών από τη Βουλγαρία στην Επιτροπή των Περιφερειών
   (2012/403/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και κυρίως το άρθρο 305,
   Έχοντας υπόψη την πρόταση που υπέβαλε η κυβέρνηση της Βουλγαρίας,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Έξι θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας της κ. Katya DOYCHEVA, της κ. Dora IANKOVA, του κ. Orhan MUMUN, της κ. Penka PENKOVA, του κ. Georgi SLAVOV και του κ. Bozhidar YOTOV. Έξι θέσεις αναπληρωματικών μελών έμειναν κενές κατόπιν της λήξης της θητείας των κ. Ivo ANDONOV, Shukran IDRIZ, Veselin LICHEV, Rumen RASHEV, Svetlin TANCHEV και Nayden ZELENOGORSKI. Δύο θέσεις αναπληρωματικών μελών θα χηρεύσουν μετά τον διορισμό των κ. Ahmed AHMEDOV και Krassimir KOSTOV ως μελών της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικά μέλη:

                           —

                           ο κ. Ahmed AHMEDOV, Mayor, Municipality of Tsar Kaloyan

                           —

                           η κ. Tanya HRISTOVA, Mayor, Municipality of Gabrovo

                           —

                           ο κ. Krassimir KOSTOV, Mayor, Municipality of Shumen

                           —

                           ο κ. Madzhid MANDADZHA, Mayor, Municipality of Stambolovo

                           —

                           ο κ. Zhivko TODOROV, Mayor, Municipality of Stara Zagora

                           —

                           ο κ. Luydmil VESSELINOV, Mayor, Municipality of Popovo

                     και

               β)

               ως αναπληρωματικά μέλη:

                           —

                           ο κ. Nida AHMEDOV, Mayor, Municipality of Kaolinovo

                           —

                           ο κ. Ivan ALEKSIEV, Mayor, Municipality of Pomorie

                           —

                           ο κ. Atanas KAMBITOV, Mayor, Municipality of Blagoevgrad

                           —

                           η κ. Kornelia MARINOVA, Municipal Councillor, Municipality of Lovech

                           —

                           η κ. Sebihan MEHMED, Mayor, Municipality of Krumovgrad

                           —

                           η κ. Anastassya MLADENOVA, Municipal Councillor, Municipality of Peshtera

                           —

                           ο κ. Fahri MOLAYSSENOV, Mayor, Municipality of Madan

                           —

                           ο κ. Georgi SLAVOV, Mayor, Municipality of Yambol.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         B. ΣΙΑΡΛΗ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


Avis juridique important

|

31988D0598

88/598/ΕΟΚ: Απόφαση του Συμβουλίου της 21ης Νοεμβρίου 1988 για την σύναψη πρόσθετου πρωτοκόλλου της συμφωνίας συνεργασίας ανάμεσα στην Ευρωπαϊκή Οικονομική Κοινότητα και την Αραβική Δημοκρατία της Συρίας

Επίσημη Εφημερίδα αριθ. L 327 της 30/11/1988 σ. 0057 - 0057 Φινλανδική ειδική έκδοση: Κεφάλαιο 11 τόμος 14 σ. 0190  Σουηδική ειδική έκδοση: Κεφάλαιο 11 τόμος 14 σ. 0190

ΑΠΟΦΑΣΗ ΤΟΥ ΣΥΜΒΟΥΛΙΟΥτης 21ης Νοεμβρίου 1988για τη σύναψη  πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και  της Αραβικής Δημοκρατίας της Συρίας(88/598/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, τη σύσταση της Επιτροπής, τη σύμφωνη γνώμη του Ευρωπαϊκού Κοινοβουλίου^(1), Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας συνεργασίας μεταξύ της  Ευρωπαϊκής Οικονομικής Κοινότητας και της Αραβικής Δημοκρατίας της Συρίας^(2), που υπογράφηκε στις  Βρυξέλλες στις 18 Ιανουαρίου 1977, ΑΠΟΦΑΣΙΖΕΙ: ίΑρθρο 1Εγκρίνεται εξ ονόματος της Κοινότητας το πρόσθετο πρωτόκολλο της  συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της  Συρίας. Το κείμενο του πρωτοκόλλου επισυνάπτεται στην παρούσα απόφαση. ίΑρθρο 2Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 5 του  πρωτοκόλλου^(3). ίΑρθρο 3Η παρούσα απόφαση αρχίζει να ισχύει την επομένη ημέρα της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 21 Νοεμβρίου 1988. Για το ΣυμβούλιοΟ ΠρόεδροςΘ ΠΑΓΚΑΛΟΣΕWΓ:Λ327ΘΜΒΓ23.95ΦΦ:^7ΘΓΡ;   ΣΕΤΘΠ:^01;   Η ηε:^450^μμ;    39^Υειλεν;   1541^Υειψηεν; Βεδιενερ: ΠΘΠΑ   Πρ.:^Β; Κθνδε:^................................ (1) ΕΕ αριθ. C 290 της 14.^11.^1988. (2) ΕΕ αριθ. L 269 της 27.^9.^1978, σ. 2. (3) Βλέπε σελίδα 64 της παρούσας Επίσημης Εφημερίδας.


title: Απόφαση (ΚΕΠΠΑ) 2016/1711 του Συμβουλίου, της 27ης Σεπτεμβρίου 2016, που τροποποιεί την κοινή θέση 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας

text:
               27.9.2016

               EL

               Επίσημη Εφημερίδα της Ευρωπαϊκής Ένωσης

               LI 259/3

         ΑΠΌΦΑΣΗ (ΚΕΠΠΑ) 2016/1711 ΤΟΥ ΣΥΜΒΟΥΛΊΟΥ
   της 27ης Σεπτεμβρίου 2016
   που τροποποιεί την κοινή θέση 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Δεκεμβρίου 2001 το Συμβούλιο υιοθέτησε την κοινή θέση 2001/931/ΚΕΠΠΑ (1) για την εφαρμογή ορισμένων περιοριστικών μέτρων στα πρόσωπα, ομάδες και οντότητες τα οποία παρατίθενται στο παράρτημα.

               (2)

               Ενόψει της ειρηνευτικής συμφωνίας στην Κολομβία, πρέπει να ανασταλούν τα μέτρα όσον αφορά μία οντότητα με την επιφύλαξη της επανεξέτασης από το Συμβούλιο μετά από έξι μήνες.

               (3)

               Επομένως, η κοινή θέση 2001/931/ΚΕΠΠΑ πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή θέση 2001/931/ΚΕΠΠΑ τροποποιείται ως εξής:
   Στο άρθρο 5 προστίθεται η ακόλουθη παράγραφος:

      «Τα μέτρα που αναφέρονται στα άρθρα 2, 3 και 4 αναστέλλονται καθόσον αφορά την εφαρμογή τους στην οντότητα “Fuerzas armadas revolucionarias de Colombia” — “FARC” (“Επαναστατικές Ένοπλες Δυνάμεις της Κολομβίας”).».

   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Σεπτεμβρίου 2016.

            Για το Συμβούλιο

            H Πρόεδρος

         F. MOGHERINI

      (1)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).


Avis juridique important

|

32000D0786

2000/786/ΕΚ: Απόφαση του Συμβουλίου, της 27ης Νοεμβρίου 2000, για τη χορήγηση κεφαλαίων στην Ελληνική Δημοκρατία προκειμένου να αντισταθμισθούν εν μέρει οι καταβαλλόμενοι τόκοι για τα δάνεια της Ευρωπαϊκής Τράπεζας Επενδύσεων για την ανασυγκρότηση της περιοχής η οποία επλήγη από το σεισμό του Σεπτεμβρίου 1999

Επίσημη Εφημερίδα αριθ. L 313 της 13/12/2000 σ. 0025 - 0025

Απόφαση του Συμβουλίουτης 27ης Νοεμβρίου 2000για τη χορήγηση κεφαλαίων στην Ελληνική Δημοκρατία προκειμένου να αντισταθμισθούν εν μέρει οι καταβαλλόμενοι τόκοι για τα δάνεια της Ευρωπαϊκής Τράπεζας Επενδύσεων για την ανασυγκρότηση της περιοχής η οποία επλήγη από το σεισμό του Σεπτεμβρίου 1999(2000/786/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Θα πρέπει να χορηγηθεί στην Ελληνική Δημοκρατία επιδότηση προκειμένου να αντισταθμιστούν εν μέρει οι καταβαλλόμενοι τόκοι για τα δάνεια της Ευρωπαϊκής Τράπεζας Επενδύσεων (ΕΤΕπ) για την ανασυγκρότηση της περιοχής της Ελληνικής Δημοκρατίας η οποία επλήγη από το σεισμό του Σεπτεμβρίου 1999.(2) Η επιδότηση αυτή θα καταβληθεί από το γενικό προϋπολογισμό της Ευρωπαϊκής Ένωσης.(3) Η συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από αυτές του άρθρου 308,ΑΠΟΦΑΣΙΖΕΙ:Άρθρο 1Η Κοινότητα θέτει στη διάθεση της Ελληνικής Δημοκρατίας το ποσό των 2 εκατομμυρίων ευρώ προκειμένου να αντισταθμιστούν εν μέρει οι καταβαλλόμενοι, το 2000, τόκοι για τα δάνεια που έλαβε από την ΕΤΕπ για την ανακατασκευή κτιρίων, υποδομών και βιομηχανικών εγκαταστάσεων (περιλαμβανομένων των μικρομεσαίων επιχειρήσεων) στην περιοχή της Αττικής η οποία επλήγη από το σεισμό του Σεπτεμβρίου 1999. Η Επιτροπή εξουσιοδοτείται να καταβάλει το ποσό αυτό σε μία δόση υπό όρους που θα συμφωνηθούν με την Ελληνική Δημοκρατία και την ΕΤΕπ.Άρθρο 2Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 27 Νοεμβρίου 2000.Για το ΣυμβούλιοΟ ΠρόεδροςL. Fabius(1) Γνώμη που δόθηκε στις 15 Νοεμβρίου 2000 (δεν έχει ακόμη δημοσιευθεί στην Επίσημη Εφημερίδα).


Avis juridique important

|

32004D0005

2004/5/ΕΚ: Απόφαση της Επιτροπής, της 5ης Νοεμβρίου 2003, για τη σύσταση της επιτροπής ευρωπαϊκών αρχών τραπεζικής εποπτείας (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 003 της 07/01/2004 σ. 0028 - 0029

Απόφαση της Επιτροπήςτης 5ης Νοεμβρίου 2003για τη σύσταση της επιτροπής ευρωπαϊκών αρχών τραπεζικής εποπτείας(Κείμενο που παρουσιάζει ενδιαφέρον για τον ΕΟΧ)(2004/5/ΕΚ)ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΈχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Τον Ιούνιο του 2001, η Επιτροπή εξέδωσε τις αποφάσεις 2001/527/ΕΚ(1) και 2001/528/ΕΚ(2) για τη σύσταση της ευρωπαϊκής επιτροπής ρυθμιστικών αρχών των αγορών κινητών αξιών και της ευρωπαϊκής επιτροπής κινητών αξιών, αντίστοιχα.(2) Στα ψηφίσματα της 5ης Φεβρουαρίου και της 21ης Νοεμβρίου 2002, το Ευρωπαϊκό Κοινοβούλιο ενέκρινε την προσέγγιση των τεσσάρων επιπέδων υπέρ της οποίας τάσσεται η τελική έκθεση της "επιτροπής σοφών" για τη ρύθμιση των ευρωπαϊκών αγορών κινητών αξιών και ζήτησε την επέκταση ορισμένων πτυχών της προσέγγισης αυτής στον τραπεζικό και στον ασφαλιστικό τομέα, υπό τον όρο ότι το Συμβούλιο θα αναλάβει σαφή δέσμευση για την πραγματοποίηση μεταρρυθμίσεων προκειμένου να εξασφαλισθεί η κατάλληλη θεσμική ισορροπία.(3) Στις 3 Δεκεμβρίου 2002, το Συμβούλιο κάλεσε την Επιτροπή να θεσπίσει παρόμοιες ρυθμίσεις στον τραπεζικό και ασφαλιστικό τομέα, καθώς και στον τομέα των επαγγελματικών συντάξεων και να συγκροτήσει το συντομότερο δυνατό νέες επιτροπές συμβουλευτικού χαρακτήρα για τους τομείς αυτούς.(4) Πρέπει να συσταθεί ένα ανεξάρτητο όργανο το οποίο θα σκέπτεται, θα συζητεί και θα συμβουλεύει την Επιτροπή για θέματα κανονιστικής ρύθμισης και εποπτείας του τραπεζικού τομέα.(5) Το όργανο αυτό, με την ονομασία επιτροπή ευρωπαϊκών αρχών τραπεζικής εποπτείας, στο εξής "επιτροπή", πρέπει επίσης να συμβάλει στην ομοιόμορφη και έγκαιρη εφαρμογή της κοινοτικής νομοθεσίας στα κράτη μέλη και τη σύγκλιση των εποπτικών πρακτικών σε ολόκληρη την Κοινότητα.(6) Η επιτροπή πρέπει να προάγει τη συνεργασία στον τραπεζικό τομέα, π.χ. την ανταλλαγή πληροφοριών.(7) Η σύσταση της εν λόγω επιτροπής δεν πρέπει να επηρεάζει την οργάνωση της τραπεζικής εποπτείας, είτε σε εθνικό επίπεδο είτε σε επίπεδο Κοινότητας.(8) Η σύνθεση της επιτροπής πρέπει να αντικατοπτρίζει την οργάνωση της τραπεζικής εποπτείας σε εθνικό επίπεδο και πρέπει, επίσης, να λαμβάνει υπόψη το ρόλο των κεντρικών τραπεζών στη γενικότερη σταθερότητα του τραπεζικού τομέα τόσο σε εθνικό επίπεδο όσο και σε επίπεδο Κοινότητας. Τα δικαιώματα κάθε κατηγορίας συμμετεχόντων πρέπει να προσδιορισθούν με σαφήνεια. Συγκεκριμένα, η προεδρία και τα δικαιώματα ψήφου πρέπει να αποκτούν οι αρμόδιες εποπτικές αρχές των κρατών μελών ενώ η συμμετοχή σε εμπιστευτικές συζητήσεις για μεμονωμένα εποπτευόμενα ιδρύματα πρέπει, εφόσον κρίνεται σκόπιμο, να περιορίζεται μόνον στις αρμόδιες εποπτικές αρχές και στις κεντρικές τράπεζες στις οποίες έχουν ανατεθεί ειδικές λειτουργικές αρμοδιότητες για την εποπτεία των ενεχόμενων μεμονωμένων πιστωτικών ιδρυμάτων.(9) Η επιτροπή πρέπει να καταρτίσει τους δικούς της κανόνες λειτουργίας και να διατηρεί στενούς λειτουργικούς δεσμούς με την Επιτροπή και την επιτροπή που συστάθηκε με την απόφαση 2004/10/ΕΚ της Επιτροπής, της 5ης Νοεμβρίου 2003, για τη σύσταση ευρωπαϊκής επιτροπής τραπεζών(3).(10) Η επιτροπή πρέπει να συνεργάζεται με τις άλλες επιτροπές του χρηματοπιστωτικού τομέα, και ιδίως με την επιτροπή που συστάθηκε με την απόφαση 2004/10/ΕΚ, με την επιτροπή τραπεζικής εποπτείας του Ευρωπαϊκού Συστήματος Κεντρικών Τραπεζών και με την ομάδα επαφών (Groupe de Contact) των ευρωπαϊκών αρχών τραπεζικής εποπτείας. Συγκεκριμένα, η επιτροπή πρέπει να μπορεί να καλεί παρατηρητές από άλλες επιτροπές του τραπεζικού και του χρηματοπιστωτικού τομέα.(11) Η επιτροπή πρέπει να πραγματοποιεί, εγκαίρως, εκτενείς διαβουλεύσεις με ανοικτό και διαφανή τρόπο, με φορείς της αγοράς, καταναλωτές και τελικούς χρήστες.(12) Όταν η επιτροπή γνωμοδοτεί σχετικά με διατάξεις που ισχύουν τόσο για πιστωτικά ιδρύματα όσο και για επιχειρήσεις επενδύσεων, οφείλει να συμβουλεύεται τις αρχές που είναι αρμόδιες για την εποπτεία των επιχειρήσεων επενδύσεων που δεν εκπροσωπούνται ήδη στην επιτροπή,ΑΠΟΦΑΣΙΖΕΙ:Άρθρο 1Συγκροτείται ανεξάρτητη συμβουλευτική ομάδα για την εποπτεία του τραπεζικού τομέα στην Κοινότητα με τίτλο Επιτροπή ευρωπαϊκών αρχών τραπεζικής εποπτείας, στο εξής "επιτροπή".Άρθρο 2Αποστολή της επιτροπής είναι να συμβουλεύει την Επιτροπή, είτε κατόπιν αιτήματος της Επιτροπής, εντός προθεσμίας την οποία η Επιτροπή καθορίζει ανάλογα με τον επείγοντα χαρακτήρα του θέματος, είτε ιδία πρωτοβουλία, ιδίως όσον αφορά την κατάρτιση σχεδίων εκτελεστικών μέτρων στον τομέα των τραπεζικών δραστηριοτήτων.Η επιτροπή συμβάλλει στην ομοιόμορφη εφαρμογή των κοινοτικών οδηγιών και στη σύγκλιση των εποπτικών πρακτικών των κρατών μελών σε ολόκληρη την Κοινότητα.Προάγει την εποπτική συνεργασία, μεταξύ άλλων, μέσω της ανταλλαγής πληροφοριών επί μεμονωμένων εποπτευόμενων ιδρυμάτων.Άρθρο 3Η επιτροπή απαρτίζεται από υψηλόβαθμους εκπροσώπους των ακόλουθων οργανισμών:α) των εθνικών δημόσιων αρχών που είναι αρμόδιες για την εποπτεία των πιστωτικών ιδρυμάτων, στο εξής "αρμόδιες εποπτικές αρχές"·β) των εθνικών κεντρικών τραπεζών στις οποίες έχουν ανατεθεί συγκεκριμένες λειτουργικές αρμοδιότητες για την εποπτεία μεμονωμένων πιστωτικών ιδρυμάτων παράλληλα με μια αρμόδια εποπτική αρχή·γ) των κεντρικών τραπεζών οι οποίες δεν ενέχονται άμεσα στην εποπτεία μεμονωμένων πιστωτικών ιδρυμάτων, της Ευρωπαϊκής Κεντρικής Τράπεζας περιλαμβανομένης.Κάθε κράτος μέλος ορίζει υψηλόβαθμους εκπροσώπους που θα συμμετέχουν στις συνεδριάσεις της επιτροπής. Η Ευρωπαϊκή Κεντρική Τράπεζα ορίζει έναν υψηλόβαθμο εκπρόσωπο που θα συμμετέχει στις συνεδριάσεις της επιτροπήςΗ Επιτροπή θα συμμετέχει σε όλες τις συνεδριάσεις της επιτροπής και ορίζει υψηλόβαθμο εκπρόσωπο ο οποίος θα συμμετέχει στις συζητήσεις της.Κατά την ανταλλαγή εμπιστευτικών πληροφοριών σχετικά με μεμονωμένο εποπτευόμενο ίδρυμα, η συμμετοχή στη συζήτηση μπορεί να περιορισθεί στις αρμόδιες εποπτικές αρχές και στις εθνικές κεντρικές τράπεζες στις οποίες έχουν ανατεθεί συγκεκριμένες λειτουργικές αρμοδιότητες για την εποπτεία των ενεχόμενων μεμονωμένων πιστωτικών ιδρυμάτων.Ο πρόεδρος της επιτροπής εκλέγεται μεταξύ των εκπροσώπων των αρμόδιων εποπτικών αρχών.Η επιτροπή δύναται να καλεί εμπειρογνώμονες και παρατηρητές να συμμετάσχουν στις συνεδριάσεις της.Άρθρο 4Η επιτροπή διατηρεί στενούς λειτουργικούς δεσμούς με την Επιτροπή και την επιτροπή που συστάθηκε με την απόφαση της Επιτροπής 2004/10/ΕΚ.Δύναται να συγκροτήσει ομάδες εργασίας. Η Επιτροπή θα καλείται να συμμετάσχει στις ομάδες εργασίας.Άρθρο 5Πριν διαβιβάσει τη γνώμη της στην Επιτροπή, η επιτροπή προβαίνει, εγκαίρως, σε εκτενείς διαβουλεύσεις με ανοικτό και διαφανή τρόπο, με φορείς της αγοράς, καταναλωτές και τελικούς χρήστες.Όταν η επιτροπή γνωμοδοτεί σχετικά με διατάξεις που ισχύουν τόσο για πιστωτικά ιδρύματα όσο και για επιχειρήσεις επενδύσεων, οφείλει να συμβουλεύεται όλες τις αρχές που είναι αρμόδιες για την εποπτεία των επιχειρήσεων επενδύσεων, οι οποίες δεν εκπροσωπούνται ήδη στην επιτροπή.Άρθρο 6Η επιτροπή υποβάλλει ετήσια έκθεση στην Επιτροπή.Άρθρο 7Η επιτροπή καταρτίζει τον δικό της εσωτερικό κανονισμό λειτουργίας, καθώς και τους δικούς της κανόνες λειτουργίας, περιλαμβανομένων των δικαιωμάτων ψήφου. Δικαίωμα ψήφου θα έχουν μόνον οι εκπρόσωποι των αρμόδιων εποπτικών αρχών.Άρθρο 8Η επιτροπή αναλαμβάνει τα καθήκοντά της την 1η Ιανουαρίου 2004.Βρυξέλλες, 5 Νοεμβρίου 2003.Για την ΕπιτροπήFrederik BolkesteinΜέλος της Επιτροπής(1) ΕΕ L 191 της 13.7.2001, σ. 43.(2) ΕΕ L 191 της 13.7.2001, σ. 45.(3) Βλέπε σελίδα 36 της παρούσας Επίσημης Εφημερίδας.